Nova sednica Kriznog štaba za borbu protiv koronavirusa zakazana je za petak u 15.30 sati.\nNa sednici će se razmatrati trenutna epidemiološka situacija i eventualno dodatno ublažavanje mera, prenose mediji.\nPodsetimo, zamenik gradonačelnika Beograda Goran Vesić istakao je da očekuje da se na narednoj sednici Kriznog štaba prihvate protokoli za organizaciju koncerata i događaja.\n„Pre više nedelja Kriznom štabu smo poslali protokole koje je sačinio Gradski zavod za javno zdravlje, a koji se odnose na proceduru organizacije kongresa, seminara, svadbi, koncerata i festivala. Očekujem da ovi protokoli budu prihvaćeni i da ljudima koji rade u ivent industriji kažemo kada će moći ponovo da organizuju događaji“, rekao je Vesić.\nkoronavirus/krizni stab/nove mere/sednica/Srbija\n11/05/2021 | 11:12\nUkidaju se sve mere verovatno, krece leto, CG ne treba nista, zvao i licno sve rezervisano cak i mesta za kampovanje, Albanija takodje, a ovi sto traze kao da idem na operaciju nedaj Boze zbogom, Srbija je takodje puna i lepih krajeva, banja, planina


VAKCINA ČUVA ŽIVOT: Gradonačelnik Valjeva Lazar Gojković na punktu za imunizaciju protiv korone | Novosti.RS\n- Ceo svet se udružio da pronađe vakcine koje će pomoći da se ova bolest zaustavi i ponosan sam što se naša zemlja, zahvaljujući naporima predsednika Aleksandra Vučića i Vlade Srbije koju predvodi Ana Brnabić, svrstala u red država koje su među prvima počele sa vakcinacijom svojih građana. Ohrabren sam što je vakcinacija u Valjevu počela i što su Valjevci svesni važnosti da prime vakcinu - dodao je Gojković.\nGojković je značaj vakcinacije istakao prilikom obilaska građana i zdravstvenih radnika u hotelu “Grand”, gde se obavlja vakcinacija protiv virusa korona.\nIzrazio je zahvalnost zdravstvenim radnicima, koji su nakon skoro godinu dana rada u preteškim uslovima, dodatno angažovani na organizaciji vakcinacije i obaveštavanju Valjevaca o imunizaciji. Inače, sada se vakcinišu stariji od 65 godina, a nakon toga će početi i vakcinacija prosvetnih radnika, pripadnika MUP i Vojske Srbije, predstavnika medija i ostalih kategorija stanovništva.\n- Apelujem na građane da ne podležu neproverenim informacijama i teorijama zavere – poručio je gradonačelnik Valjeva.\n- Stručnost svetskih i naših zdravstvenih institucija garantuju da ćemo primiti najbezbednije i najkvalitetnije vakcije, koje za cilj imaju da nam sačuvaju živote i zdravlje.\nLazar Gojković Valjevo vakcina protiv virusa korona vakcina protiv korona virusa vakcinacija protiv virusa korona


Konkurs za srednjoškolce i srednjoškolke za izradu aplikacija za mobilne uređaje – ICR\nMinistarstvo prosvete, nauke i tehnološkog razvoja podržava konkurs „MTS APP“ kompanije Telekom Srbija, koji je namenjen specijalizovanim gimnazijama i odeljenjima učenika i učenica sa posebnim sposobnostima za matematiku i računarstvo i informatiku.\nZadatak za učenike i učenice je da osmisle i naprave zanimljivu, inovativnu i pre svega korisnu aplikaciju za mobilni telefon ili tablet u Android OS-u ili iOS-u.\nKonkurs traje do 28. novembra 2018. godine.\nOpšti uslovi konkursa nalaze se na linku www.appkonkurs.mts.rs , u delu koji se odnosi na prijavljivanje.\nKonkurs se raspisuje osmi put, regionalnog je karaktera i doprinosi razvoju timskog rada i preduzetničkih veština talentovanih gimnazijalaca i gimnazijalki.


Premijera Valtera: Ovacije za Batu Živojinovića (Foto) - Film - Region - Vesti - Svet Plus\nPremijera Valtera: Ovacije za Batu Živojinovića (Foto)\nDugometražni dokumentarni film "Valter" reditelja Andreja Aćina premijerno je sinoć prikazan u "Sava centru".\n12:04 5. NOV 2012.\nMnogobrojna publika pozdravila je dugim i burnim aplauzom ekipu filma posle projekcije, uz ovacije na pomen imena jednog od glavnih učesnika - Velimira Bate Živojinovića, koji nije bio u mogućnosti da prisustvuje premijeri zbog svog zdravstvenog stanja.\nAćin je zajedno sa Vukom Ršumovićem napisao scenario za ovaj višeslojan i vrlo zanimljiv film koji se bavi odnosom između mita i stvarnosti, a takođe predstavlja odu herojstvu stvarnih i filmskih junaka.\nPriča kreće od istorijske legende i heroja Drugog svetskog rata Vladimira Perića Valtera, do mita sa filmskog platna u liku najpopularnijeg jugoslovenskog glumca Bate Živojinovića, kroz istoriju jednog naroda koji više ne postoji.\nProcenjuje se da je više milijardi ljudi širom sveta upoznalo Valtera gledajući film "Valter brani Sarajevo", po scenariju Ðorđa Lebovića, u režiji Hajrudina Krvavca.\nReditelj Aćin u svom dokumentarcu istražuje fenomen i svetski uspeh koji je imao taj film, pečat koji je Valter ostavio na život Bate Živojinovića, a takođe gledaocima približava život originalnog Valtera, Perića.\nFilmski Valter, Živojinović, svedoči u dokumentarcu kako ga je uloga sarajevskog obaveštajca promenila i proslavila, otkriva detalje prve posete Kini u kojoj je i danas ikona.\nIzvor/Foto: Tanjug, Telegraf\nvalterfilmdomaci filmdomaći filmpremijerabata zivojinovicbata živojinovićvelimir bata zivojinovicvelimir bata živojinović


Vesti > Emitovanjem obveznica država izmirila dug prema reciklerima\nDugovanja koja je Fond za zaštitu životne sredine imao prema reciklažnoj industriji izmirena su, kako je prošle nedelje i najavljeno, emitovanjem obveznica. Taj dug države prema reciklerima u Srbiji ukupno iznosi oko 1,5 mlijardi dinara.\nEmitovanjem državnih obveznica su operaterima za posebne tokove otpada isplaćena zaostala podsticajna sredstva za 2011. i 2012. godinu, odnosno neisplaćena sredstva po ugovorima koje su recikleri imali sa Fondom za zaštitu životne sredine, a koji je u septembru prošle godine ukinut. Sve nadležnosti ukinutog Fond za zaštitu životne sredine prebačene su na Ministarstvo energetike, razvoja i zaštite životne sredine.\nNadamo se da će dalja saradnja s državnim institucijama biti na obostranu korist i da će država da obezbedi opstanak i budući stabilan rast reciklažne industrije kroz redovno izmirivanje svojih obaveza.\nReciklaža je najmlađa industrijska grana u Srbiji i jedina koja u vreme svetske ekonomske krize, prema zvaničnim podacima, beležila rast i predstavlja značajan i realan potencijal za otvaranje novih radnih mesta.


NVIDIA GeForce RTX 2060 je stigao: Gejming sledeće generacije počinje NVIDIA GeForce RTX 2060 je stigao: Gejming sledeće generacije počinje – Personal magazin\nRTX 2060 omogućava fenomenalne vizuale, Ray Tracing i AI desetinama miliona PC gejmera, globalno dostupan od 15. januara\nKompanija NVIDIA predstavila je NVIDIA® GeForce® RTX 2060, omogućavajući desetinama miliona PC gejmera pristup revolucionarnoj Turing arhitekturi.\nRTX 2060 GPU pruža izuzetne performanse u modernim igrama sa grafičkim detaljima koji su unapređeni pomoću ray tracing i AI mogućnosti. Sa cenom od 43.999 RSD RTX 2060 nudi novi nivo performansi i mogućnosti koji je ranije bio dostupan samo upotrebom gejming GPU-ova najviše klase.\nRTX 2060 je 60 posto brži u trenutno aktuelnim naslovima u odnosu na prošlu generaciju GTX 1060 kartica, a pobeđuje GeForce GTX 1070 Ti. Uz RT i Tensor jezgra može pokrenuti Battlefield V uz ray tracing sa 60 frejmova u sekundi.\nRTX 2060 će biti dostupan globalno 15. januara od strane svih velikih OEM partnera, sistem bildera i drugih partnera.\n“Gejming sledeće generacije počinje danas za desetine miliona gejmera širom sveta“ izjavio je Jensen Huang, osnivač i CEO kompanije NVIDIA, koji je predstavio RTX 2060 na samom početku CES sajma. “Desktop gejmeri su zahtevni, a RTX 2060 postavlja novi standard – nepobedivu cenu, izvrsne performanse i ray tracing u realnom vremenu koji gotovo poistovećuje igre sa filmovima. Ovo je sjajan momenat za gejmere i našu industriju“.\nRTX 2060 poseduje veliko unapređenje kada je u pitanju core streaming multiprocesor kako bi efikasno ispunio zahteve modernih igara. Podržava simultano izvođenje operacija sa pokretnim zarezom, prilagodljivu shading tehnologiju i novu unificiranu memorijsku arhitekturu sa duplo više keša u odnosu na prošlu generaciju. Moderne igre mogu iskoristiti ove prednosti kako bi postigle do 2x više performanse u odnosu na GTX 1060 GPU.\nRTX 2060 poseduje 6GB GDDR6 memorije i 240 Tensor jezgra koji postižu 52 teraflopsa deep learning snage što može unaprediti gejming performanse kroz mogućnost pod imenom Deep Learning Super Sampling (DLSS).\nDLSS koristi neuronsku mrežu kako bi izdvojio multidimenzionalne karakteristike scene koja se renderuje i inteligentno kombinovao detalje iz više frejmova, što za rezultat daje finalnu sliku visokog kvaliteta.\nRTX 2060 će biti dostupan od 15. januara u sistemima od strane kompanija Acer, Dell, HP i Lenovo, kao i od strane vodećih sistem bildera širom sveta.\nCustom modeli, uključujući standardne i fabrički overklokovane modele, će takođe biti dostupni od 15. januara od strane vodećih proizvođača, uključujući ASUS, Colorful, EVGA, Gainward, Galaxy, Gigabyte, Innovision 3D, MSI, Palit, PNY i Zotac.\nNVIDIA GeForce RTX 2060 je stigao: Gejming sledeće generacije počinje was last modified: January 17th, 2019 by Redakcija\nCES 2019NVIDIA GeForce\nLG pruža uzbudljiv zvučni doživljaj zahvaljujući proširenom...


BiH /Počelo okupljanje građana na protestu opozicije u Banjoj Luci / Radio Sarajevo\nFoto: Fena/Protest u Banjoj Luci\nBiH / Počelo okupljanje građana na protestu opozicije u Banjoj Luci\n04. 07. 2019. u 19:42:00 Fena\nOkupljanje na protestu u Banjoj Luci, koji organizuju poslanici opozicije u RS-u, počelo je oko 19.00 sati.\nI ovog četvrtka skup je organizovan u banjalučkom Parku "Mladen Stojanović", a ne glavnom gradskom trgu, što je jedan od zahtjeva parlamentaraca PDP-a Draška Stanivukovića i Jelene Trivić, te njihovog kolege iz Kluba SDS-a Nebojše Vukanovića.\nStanivuković, Trivić i Vukanović osim zahtjeva da im se odobri protest na glavnom gradskom trgu traže i da se preduzmu adekvatne mjere na rješavanju ekološkog problema u "Incelu", dok će treći zahtjev saopćiti večeras.\nGradske vlasti Banje Luke smatraju da nema razloga za proteste, koje su okarakterisali kao pripreme za izbore naredne godine.\nGradonačelnik Igor Radojičić izjavio je da opozicija želi da generiše istu situaciju kao i prošle godine i da Banjaluku drži u stanju stalnih protesta i time pravi uvod u izbore, ocijenivši da je to iscrpljivanje građana i pokušaj stvaranja nervoze, koja u dobroj mjeri ugrožava funkcionisanje grada.\nTagovi: Banja Luka protesti opozicija Bosna i Hercegovina\nBiH / Svjedok na suđenju Vikiću i ostalim tvrdi da je ranije davao izjave pod pritiscima\nDoha / Besplatna viza za bh. državljane koji putuju u Katar


Srbija se mora izviniti kroz deklaraciju\nNedavno u BiH - Haris Silajdžić i Vuk Jeremić\nSrbija, ali i druge zemlje u okruženju imaju veoma arogantan stav prema Bosni i Hercegovini, izjavio je u intervjuu za B92 Haris Silajdžić, član predsedništva BiH i lider Stranke za BiH.\nČinjenica da Srbija već dva puta “ignoriše” predloge o imenovanju ambasadora BiH u Srbiji je, smatra Silajdžić, upravo je vid arogancije. On kaže da Bosna i Hercegovina više neće predlagati nikoga jer je “očigledno da Srbija ne želi ambasadora i da joj je dovoljan otpravnik poslova”.\nHaris Silajdžić ponovio je da ne želi da dođe u Beograd i da Srbija mora da se izvini zbog genocida u Bosni i Hercegovini.\nKritikujući odnos Srbije kada je reč o zločinima iz prošlosti, Silajdžić kaže da ne postoji nijedan razlog zbog kojih bi sadašnja generacija u Srbiji “plaćala cenu divljaštva koje je počinio Slobodan Milošević i ostali s njim”.\nOn objašnjava da nije dovoljno da je Srbija svesna zločina, već je važan način na koji će se javno s time suočiti. “Nisam čuo da je iz srpskog parlamenta došla deklaracija….Ne znam zašto je problem reći da Srbija, kao država – ne mislim na sadašnje rukovodstvo - priznaje krivicu? I onda normalno krene dalje”, zapitao je Silajdžić.\nNa pitanje da li bi hapšenje Ratka Mladića bilo dovoljan dokaz da se Srbija suočila sa zločinima iz prošlosti, Silajdžić je odgovorio da to jedno s drugim nema veze.\nJEREMIĆ: VEĆ SMO SE OGRADILI\nA ministar spoljnih poslova Srbije Vuk Jeremić izjavio je da je BiH najznačajniji i najbliži sused Srbije i zemlja čija će stabilnost i progres umnogome odrediti buduće smernice i kretanje kojim će ići zapadni Balkan.\nOn je, takođe u intervjuu za TV B92 izbegao direktno da odgovori na informaciju da će Vlada Srbije predložiti srpskom parlamentu u narednih nekoliko meseci usvajanje deklaracije o Srebrenici.\nUmesto toga, on je podsetio da su srpski državni organi o Srebrenici zauzeli jasan stav "još pre četiri godine".\n“Kada je reč o Srebrenici, ova zemlja i državni organi ove zemlje su zauzeli vrlo jasan stav. Predsednik Boris Tadić je 2005. godine na desetu godišnjicu zločina u Srebrenici posetio Srebrenicu i time napravio jedan veliki gest koji iskazuje zvaničan stav naših državnih organa po tom pitanju”, rekao je ministar Jeremić.\nGovoreći o stanju u Bosni i Hercegovini, Jeremić je rekao da je Srbija spremna da učini apsolutno sve i da se "angažuje sa svojim prijateljima i susedima u BiH", kako bi se u BiH uspostavilo poverenje i došlo do neophodnih promjena koje će omogućiti ubrzani nastavak evropskih integracija.\n"Srbija na sto, kada je reč o BiH, stavlja jedan stav, koji je od presudne važnosti za bilo šta što se bude u budućnosti dešavalo u BiH, a to je da Beograd u potpunosti poštuje suverenitet i teritorijalni integritet BiH. To je naš principijelni stav kada je reč o bilo kojoj zemlji", rekao je Jeremić.\nPrema njegovim rečima, taj principijelni stav Srbije po pitanju zaštite teritorijalnog integriteta i suvereniteta BiH predstavlja jedan od temelja buduće politike međunarodne zajednice, uključujući i Srbiju, kada je riječ o budućnosti ne samo BiH, nego i celog zapadnog Balkana.\nGovoreći o odnosima sa Hrvatskom, ministar spoljnih poslova Srbije izjavio je da Srbija želi najbolje odnose sa Hrvatskom, ali da ta zemlja na međunarodnoj sceni i svojim nastupima radi suprotno osnovnim interesima Srbije.\nJeremić je rekao da se “nada da će naredni predsednik Hrvatske imati bolje namere prema Srbiji i da će zajednički sa srpskim zvaničnicima raditi na poboljšanju odnosa dve države, nego što to radi odlazeći predsednik Stjepan Mesić.\nOn je rekao da su nastupi Mesića poslednjih mesec dana očigledan pokušaj provokacije Srbije, ali da je Mesićeva "težina mala", jer odlazi.\nPredsednica Helinškog odbora za ljudska prava Sonja Biserko ocenila je u izjavi za RSE da je Srbija narušila odnose sa svim zemljama u regionu koje su priznale Kosovo, uključujući i Hrvatsku.\n"Međutim, ne može se reći da predsednik Mesić ima bilo kakav negativan stav, on samo uvažava realnost. On je jedan od retkih autentičnih predsednika koji se zalaže za promenu u Bosne i mislim da tu leži i problem kada je Beograd u pitanju, zbog Mesićeve kritike Dodika i njegove uloge u radikalizaciji i, na neki način, dovođenja do tačke kada preti njen raspad", kaže Biserko i dodaje da to i jeste razlog što Beograd Mesića vidi kao problem.


Ipak, najvažnije je svakako bilo utvrđivanje i predlog o pristupanju izradi izmena i dopuna Plana detaljne regulacije bloka 115 u Novom Bečeju, a koji se direktno tiče projekta "Čista Srbija" i kojim će se u naredne tri godine izgraditi kompletna kanalizacija u samom Novom Bečeju.\nPredsednik opšitne Novi Bečej Saša Maksimović je dodao da nije hteo unapred da govori o ovome, kao i da sada, kada je sve izvesno, građani treba da znaju da će cena priključka na mrežu biti bar za 50 posto niža.\n"Sada je cena priključka negde oko 100 hiljada dinara. Ja smatram da cena ne treba da bude veća od 30 do 40 hiljada dinara i jedino tako će većina hteti da se priključi na kanalizacionu mrežu", otkrio je Maksimović i objasnio kako će teći proces izgradnje kanalizacije.\n"Blok 115 je parcela koja se nalazi iza objekta "Zastave" i predviđena je izgradnja vakumske stanice za fekalnu kanalizaciju. Jedan deo Novog Bečeja će kao i dosad biti pokriven gravitacionom kanalizacijom, a niži delovi - vakumskom kanalizacijom. Dakle vakumska stanica je jedan od sastavnih delova budućeg sistema fekalne kanalizacije računajuči i prečistač otpadnih voda."\nMaksimović je istakao da će 100 posto naseljenog mesta Novi Bečej biti pokriveno kanalizacionom mrežeom.\n"Radovi bi, po informacijama koje imamo od Ministarstva građevinarstva, saobraćaja i infrastrukture trebalo da počnu u naredne dve do tri nedelje, ukoliko stane kiša."\nPodsećamo, Novi Bečej je dobio 24,5 miliona evra za izgradnju kanalizacije u naseljenom mestu Novi Bečej, a realizacija najvećeg dosadašnjeg projekta izgradnje i i rekonstrukcije kanalizacione infrastrukture „Čista Srbija“ zvanično je počela potpisivanjem aneksa ugovora između Ministarstva građevinarstva, saobraćaja i infrastrukture, kineskih investitora i predstavnika četrnaest lokalnih samouprava početkom avgusta ove godine i podrazumeva izgradnju 26 postrojenja za prečišćavanje otpadnih voda i oko 700 kilometara nove kanalizacione mreže.


Issue 13 : LeanEA\nPrimena Lean metoda u IT menadžmentu\nTokom 6. i 7. aprila 2012. godine, na Fakultetu tehničkih nauka u Novom Sadu, biće organizovana obuka o primeni Lean metoda u IT menadžmentu. U petak, 2012-04-06, u svečanoj sali Fakulteta tehničkih nauka, biće održano plenarno predavanje u trajanju od 2×90 minuta, na kome će se prisutni upoznati sa ITIL-om v3 (Information Technology Infrastructure Library), [ Read More ]\nCategories: Aktivnosti na projektu, Issue 13\nLean Project Management – Eight Principles for Success\nKnjiga Lean Project Management predstvlja veoma konceptualno jasan prilaz koji govori u prilog tezi da se u savremenom okruženju organiacijom može upravljati primenom projektne filozofije. Sam autor, Lawrence Leach, bavi se primenom poslovnih alata za unapređenje procesa rada i upravljanja. Pre osnivanja svoje kompanije Lawrence je bio potpredsednik u nekoliko kompanija sa FORTUNE 500 liste [ Read More ]\nCategories: Issue 13, Prikaz knjige\nNepotrebno kretanje materijala, zaliha i resursa uopšte, predstavlja značajan gubitak, koji najčešće nastaje u poslovnim procesima usled loše planiranih putanja kretanja, bilo sa akspekta rastojanja ili količina u pokretu. Kada je reč o proizvodnim procesima, materijal može da se kreće od prijema na lokaciji za skladištenje, iz jednog skladišta na drugu lokaciju, ili sa lokacije [ Read More ]\nCategories: Issue 13, Toyotinih 8 gubitaka\nLean Kanban University – http://www.leankanbanuniversity.com Na ovom sajtu je moguće pronaći obilje materijala, koji svakom mogu pomoću na putu ka lean organizaciji. Neki dokumenti su u “zaštićenom” delu sajta, ali je potrebno samo registrovati se (registracija je jednostavna i besplatna i potrebno je utrošiti oko 1 minut), kako bi se dobio pristup tim dokumentima. Na [ Read More ]\nCategories: Issue 13, Korisni linkovi\nIzveštaj sa predavanja o Toyotinom sistemu proizvodnje\nU organizaciji Privredne komore Vojvodine, prof. dr Ivan Beker je održao predavanje o Toyotinom sistemu proizvodnje (lean production) pred članovima Odbora Udruženja metalne industrije PKV, u trajanju od jednog časa. Tokom seminara, članovima Odbora je predstavljena istorija Toyote, odnosno, koreni lean koncepta proizvodnje, osnovni gradivni elementi tog koncepta (5S , SMED, 7+1 veliki gubitak, kanban sistem…), [ Read More ]


Zrenjaninci otkrili zvuke fizike\nObjavljeno 10.08.2013. u 13h\nNaučno – edukativna predstava „Zvuk fizike“, koja publiku vodi kroz pojmove oscilacija, talasa i zvuka, izvedena je sinoć u Kulturnom centru Zrenjanina. Predstavom je započet drugi deo projekta „Moj korak u nauku“ u organizaciji Hemijskog društva Zrenjanina.\nStudenti Prirodno-matematičkog fakulteta u Novom Sadu pripremili su ovu zanimljivu predstavu, rađenu po uzoru na edukativno – interaktivne komade koje se igraju u Velikoj Britaniji. Iako je namenjena učeniima nižih razreda osnovnih škola, kojima fizika još uvek nije obavezan školski predmet, predstava je okupila i nešto stariju generaciju Zrenjaninaca.\nStalnu postavku ovog komada čine diplomirani glumac Miloš Vojnović, master medicinske fizike Ivan Mađarević i student fizike Mariana Jaškov. Četvrti član glumačke postave je publika koja sa animatorima izvodi zabavne naučne oglede.\nPredstava je do saad izvođena na dva Festivala nauke u Novom sadu, u tri osnovne škole u Zrenjaninu – Jovan Cvijić, Vuk Karadžić, Servo Mihalj i jednoj u Novom Sadu, manifestaciji “Put nauke” u Senti i revijalnom delu programa republičkog takmičenja iz fizike održanog ove godine u Zrenjaninu.\nProjekat „Moj korak u nauku“ ovom predstavom ulazi u realizaciju druge faze – „Letnje šetnje“ koja podrazumeva interaktivne prezentacije i predstave iz različitih naučnih oblasti.\nPrezentacije će biti održavane jednom nedeljno u Kulturnom centru Zrenjanina, i biće otvorene za sve zainteresovane građane.\nMariana Jaškov - Mladi pokazuju interes za nauku ali…\nTagovi:fizika, projekat, radionice


Brnabić o 'aferi Palma': To nije trač, to su ozbiljne stvari\nIzvor: B92, 26.Apr.2021, 12:29\nBrnabić o "aferi Palma": To nije trač, to su ozbiljne stvari\nBeograd -- Premijerka Srbija prokomentarisala optužbe na račun Dragana Markovića Palme i navodnom organizovanju žurki u Jagodini na kojima su bile i maloletne devojčice.\nOna je, odgovarajući na pitanja novinara na beogradskom aerodromu na kom je sa kineskom ambasadorkom dočekala novi kontingent kineskih vakcina Sinofarm, rekla da je reč o veoma ozbiljnoim optužbama, koje ne bi trebalo politizovati.\n"To su užasne, užasne vesti maltretiranja žena i još gore >> Pročitaj celu vest na sajtu B92 << devojčica. To nije domen politike i ne treba da se svodi na politiku nego bi time trebalo da se bave nadležni organi", kazala je premijerka Srbije.\nPrema njenim rečima, svako ko ima bilo kakve informacije o tome morao bi da ih podeli sa nadležnim organima. "To nisu tračevi i zezanje, to su ozbiljne optužbe i\nnadležni organi bi trebalo da traže od tih osoba informacije. Ako mislite da ja imam nešto da kažem zbog jednog poziva na žurku evo ja ću ih dati", kazala je Brnabić.\n"Ja da znam neku takvu osobu, ja bih je odmah prijavila", zaključila je ona.


ZORANA ANTIĆ, Bambi: "Duboko verujem da je Effie doprineo edukaciji da kreativnost treba da bude stavljena u kontekst šireg biznisa" - Advertiser Serbia\nS ovim u vezibambiEffie Srbijafeaturedfestivaliiaa serbian chapterIntervjukompanijemarketingNenad Danilovićoglašavanjeoglašivačtržišne komunikacijeZORANA ANTIĆ\nU isčekivanju ovogodišnje dodele prestižnih Effie nagrada koje slave i uzdižu efektivno oglašavanje, razgovarali smo sa članicom Organizacionog odbora Effie Festivala Zoranom Antić, Marketing Director kompanije Bambi o bitnim pitanjima vezanim za Festival i efektivno oglašavanje…Razgovor vodio Nenad Danilović, glavni i odgovorni urednik izdanja Advertiser Serbia\n– Ponosna sam što kao član Effie OO imam priliku da dalje gradim visoki standard koji je postavljen i koji ćemo i dalje unapređivati. Effie Awards je prestižno priznanje, i kao takvo za struku predstavlja krunu uspeha, ali i dalje moramo pažljivo da radimo na promociji Effie Awards ne samo kroz takmičenje, već i kroz edukaciju da agencije i marketari unapred svoje kampanje posmatraju kroz ’’Effie naočare’’, uzevši u obzir sve kriterijume koje Effie postavlja.\n– Da biste ostvarili efektivno oglašavanje potrebno da ostvarite svoje KPIs. Planirati i započeti oglašavanje bez jasnih KPIs ne samo da nam neće pomoći da budemo efektivni, takođe nećemo ni biti sigurni da li smo ostvarili uspeh ili neuspeh. Investicija u medije i komunikacije mora biti planirana i evaluirana, u suprotnom ne podržavamo biznis.\n– Duboko verujem da je Effie doprineo edukaciji da kreativnost treba da bude stavljena u kontekst šireg biznisa.\nNisu agencije jedine koje treba da se usmeravaju u ovom pravcu, podjednako važni su i klijenti koji sva svoja očekivanja treba da adresiraju kroz brifove i da pažljivo prate kreativne procese i usmeravaju agencije.\nU različitim zemljama različite institucije i organizacije su nosioci licence Effie nagrađivanja…Kako ocenjujete odnos IAA Serbia prema organizaciji Effie festivala?\n– Nisam u mogućnosti da uporedim rad sa drugim institucijama, ali sa punim pravom mogu da kažem da posvećenost, profesionalizam, jasna promocija Effie Awards standarada, sve to ukratko opisuje način na koji IAA pristupa organizaciji Effie festivala.\n– Jasan cilj, dobro planiranje, adekvatan sadržaj i evaluacija – par koraka za uspešno oglašavanje. Dodala bih i učenje iz grešaka ukoliko do njih dođe.\n– Teško pitanje 😊 Pametna upotreba medija je jako važna da bi se kreativni sadržaj video i došao da željene publike, ali dala bih prednost advertajzing agencijama i kreativi koja svojom originalnošću može doći do publike i organskim putem.\n– Ne očekujem da će se konzumacija medija smanjiti, naprotiv, mediji će dobijati sve više na značaju, ali svakako će se optimizovati investicije u određene medijske kanale i sve više ćemo medije posmatrati kroz ROI i kroz jasne benefite koje nam donose.\n– Iako je pred nama period pun izazova, očekujem produktivne promene i puno novih i inovativnih programa.\nI za kraj, recite nam, kako vidite Effie dodelu nagrada u Srbiji za 3 godine? Šta želite da postignete za vreme trajanja vašeg mandata u Organizacionom Odboru Effie festivala?\n– Cilj mi je da ohrabrimo što više internacionalnih i lokalnih kompanija da se kvalifikuje za Effie Awards, a da prilikom tog procesa prepoznamo nove takmičarske kategorije koje mogu osvežiti tržište komunikacija.


Američki ministar Matis: Rusi se mešaju u makedonski referendum - Balkanska\nSkoplje — Američki ministar Džim Matis, koji je boravio u poseti Makedoniji, tvrdi da Rusija pokušava da se umeša u predstojeći referendum o sporazumu Atine i Skoplja.\nMatis je novinarima koji su s njim putovali u Skoplje rekao da nema sumnje da je Moskva finansirala grupe naklonjene Rusiji kako bi propao predstojeći referendum o promeni imena Makedonije, preneo je AP.\nAmerički ministar odbrane osudio je, kako je rekao, napore Rusije da iskoristi svoj novac i uticaj da ojača protivljenje predstojećem referendumu, čiji bi ishod mogao da otvori put za ulazak zemlje u NATO, čemu se Moskva protivi.\n“Oni su prebacili novac ovamo i sprovode šire kampanje vršenja uticaja”, rekao je Matis, istakavši da makedonski narod treba pustiti da sam donese odluku.\nOn je rekao da on i drugi saveznici u NATO-u direktno govore u medijima šta misle.\n“Mi ne prebacujemo novac ljudima iza scene, mi ne sastavljamo partije koje kontrolišemo ili pokušavamo da kontrolišemo”, rekao je Matis. Ističući da ga, kako tvrdi, mešanje Rusije zabrinjava, on je kazao da SAD ne žele da vide da Rusija u Makedoniji radi “ono što je pokušala u toliko mnogo zemalja”, preneo je Rojters.\nMatis se u Skoplju sastao s premijerom Zoranom Zaevim, a nakon sastanka s njim nije pomenuo Rusiju, ali je saopštio da SAD planiraju da prošire svoju saradnju s Makedonijom na polju sajber bezbednosti “kako bi osujetili zlonamernu sajber aktivnost koja preti njihovim demokratijama”.\nZaev je izrazio nadu da će Makedonci glasati u korist promene imena i, time, za približavanje NATO-u, prenosi AP.\n“Nema druge alternative za Makedoniju nego integracija u NATO i EU”, rekao je Zaev.\nMatis se u Skoplju sastao i sa predsednikom Makedonije Đorđem Ivanovim i ministarkom odbrane Radmilom Šekerinskom.\nIvanov je saopštio da “strateški interes i najviši cilj Makedonije ostaje pristupanje” NATO-u i EU, što bi, kako je naveo, doprinelo prosperitetu celog regiona. Makedonska glavna konzervativna opoziciona partija VMRO-DPMNE ponovila je svoj stav da je “sporazum s Grčkom najgori sporazum potpisan u istoriji Makedonije”.\nMala, proruski orijentisana opoziciona partija Jedinstvena Makedonija oštro je kritikovala Matisove tvrdnje o naporima Moskve da, uz pomoć novca, utiče na opoziciju kako bi referendum propao.\nMatis je poslednji u nizu lidera koji je boravio u Moskvi kako bi izrazio podršku promeni imena zemlje, nakon generalnog sekretara NATO-a Jensa Stoltenberga, nemačke kancelarke Angele Merkel i austijskog kancelara Sebastijana Kurca.\nTags: DŽIM MATIS, MAKEDONIJA, REFERENDUM, RUSIJA


Ćirilica i ovog puta otkriva ono što drugi ne smeju ili ne umeju: Gde je danas Srbija u odnosu na vodeće sile polarizovanog sveta - SAD i Rusiju? (video) | Happy BSC portal\nĆirilica i ovog puta otkriva ono što drugi ne smeju ili ne umeju: Gde je danas Srbija u odnosu na vodeće sile polarizovanog sveta - SAD i Rusiju? (video)\n"Ćirilica" i ovoga puta, pod briljantnim vođenjem neprevaziđenog Milomira Marića, otvara teme koje su uvek aktuelne.\nDa li smo mi zemlja koja treba da se odrekne takozvane rusofilske politike i da se približi stavovima najmoćnije zemlje sveta ili da ostane verna svojim slovenskim prijateljima, koji nam ipak nisu uvek izlazili u susret? Koliko smo mi zaista važni za Ameriku i Rusiju i da li samo služimo za njihovo potkusurivanje? Kako Srbija treba da se postavi u odnosu na te dve kompetitivne sile?\nNa ova i još neka važna pitanja odgovore daju eminentni stručnjaci iz oblasti međunarodne politike:\n- Branko Vlahović, dopisnik dnevnog lista "Novosti" iz Moskve;\n- Ljuba Jakić, direktor ogranka čuvene austrijske kompanije koja se bavi prodajom zlata i plemenitih metala "Insignitus gold Srbija";\n- Srđa Trifković, srpsko - američki stručnjak za međunarodnu politiku, bivši ambasador Radovana Karadžića i nekadašnji savetnik dr Vojsilava Koštunice; urednik u američkom magazinu "Chronicles";\n- dr Darko Trifunović, profesor Fakulteta bezbednosti Univeziteta u Beogradu\nČitavu emisiju možete pogledati ovde:


Sastanak Đurića sa predstavnicima Srba na KiM: Podrška Srbije se nastavlja, važno je sačuvati slogu i jedinstvo | Radio Kosovska Mitrovica\nSastanak Đurića sa predstavnicima Srba na KiM: Podrška Srbije se nastavlja, važno je sačuvati slogu i jedinstvo\n29. January, 2019 20:23 |\nPodrške i pomoći države Srbije za naš narod na Kosovu i Metohiji biće još više, ali je jako važno da ovde sačuvamo jedinstvo i slogu, poručio je direktor Kancelarije za Kosovo i Metohiju Marko Đurić nakon večerašnjeg sastanka sa političkim i institucionalnim predstavnicima Srba iz svih krajeva KiM.\nNa sastanku održanom u Zvečanu bilo je reči o političko-bezbednosnoj situaciji, projektima od kojih su mnogi u fazi realizacije i o sistemu plata.\n„Nema nikakve dileme da su pojačani napori i mnogih spolja i nažalost mnogih iznutra da se političko, institucionalno jedinstvo Srba na KiM što više naruši, da se srpski narod oslabi kroz različite vidove pritisaka, od kojih su neki vidljivi – poput tarifa i taksi, rigidnih pozicija u vezi dijaloga Beograda i Prištine, do nastojanja da se unutar samog srpskog korpusa naprave pukotine“ rekao je Đurić.\nOn je dodao da je tokom sastanka video rešenost srpskih predstavnika da se bore za srpske interese na KiM i rešenost da se bore za to da se problemi ljudi ovde rešavaju.\n„Razgovarali smo o tome kako da sačuvamo slogu i jedinstvo. Da budemo iskreni, ako u drugim delovima Srbije i mislimo da možemo sebi da priuštimo luksuz da se delimo po različitim pitanjima, ovde se ljudi radi o biti ili ne biti, o opstanku. Svi jedva čekaju da nas vide podeljene. MI smo jednodušni u tome da to na KiM ne želimo da dozvolimo“ poručio je Đurić.\nTokom sastanka prisutnima se telefonskim putem obratio i predsednik Srbije Aleksandar Vučić, koji je kako Đurić kaže poslao poruku solidarnosti i sloge cele Srbije da se srpskom narodu na Kosovu i Metohiji pomogne.\n„To što naša Vlada danas jeste u prilici da ulaže i ulaže na Kosovu i Metohiji u 141 projekat , to znači da naš narod ovde ima budućnosti, kada je reč o podršci svakog građanina i institucija“ naglasio je Đurić.\nDirektor Kancelarije za KiM je posebno istakao da u ime države Srbije i srpskog naroda garantuje svim Srbima koji žive na Kosovu i Metohiji da će podrška Srbije biti nastavljena i da mogu da planiraju svoju budućnost.\n„Treba da znaju da finansijska, materijalna i politička podrška se nastavlja. I predsednik Vučić je preneo o kakvim se sve vidovima podrše radi i u kojoj meri država sve stoji iza srpskog naroda ovde. Bilo kakvo ugrožavanje interesa srpskog naroda na KiM ne dolazi u obzir“ dodao je Đurić.\nOdgovarajući na pitanje kako komentariše Haradinajevo odbijanje da ukine takse iako mu na to ukazuju i njegovi koalicioni partneri i deo međunarodne zajednice, Đurić je rekao da takse u interesu i Srba i Albanaca moraju da se ukinu.\n„Takse ne donose bilo šta dobro, a posebno ne šansu za rešavanje problema koji postoje između Beograda i Prištine“ rako je Đurić i dodao da Srbija želi razgovor i da se uvaže interesi svih strana.\nOn je napomenu da su tokom razgovora, predstavnici Srba izrazili nameru da ponovo krenu sa javnim negodovanjem u vezi uvođenja taksi.\nĐurić je govoreći o povratku Srba na Kosovo i Metohiju, ocenio da 2018. nije godina kojom možemo da budemo zadovoljni.\n„Mi ovde ne kontrolišemo opštu političku ni opštu ekonomsku klimu, ali ono malo što možemo da uradimo sa naše strane, je da se u stambenoj izgradnji tempo ubrza. U prethodne 3 godine izgradjeno je preko 1000 stambenih jedinica za Srbe na KiM. Nastavićemo da radimo na svemu tome“ kazao je Đurić i istakao važnost izgradnje povratničkog naselja Sunčana dolina u Zvečanu..\nRakić: Delovaćemo složno i jedinstveno\nPredsednik Srpske liste Goran Rakić rekao je da je na sastanku dogovoreno da se i nadalje deluje jedinstveno i složno.\n„Teme su bile i uvođenje taksi i nerazumne pretnji koje svakog dana čujemo iz Prištine. Jedna od njih je i ujedninjenje Mitrovice, koje nema za cilj ekonomsko jačanje grada, već proterivanje preostalih Srba iz severnog dela, kao što je učinjeno u ju+nom delu. Dogovorili smo se da i dalje delujemo složno i jedinstveno. Ono što je predsednik Vučič poručio nama daje snagu da je država čvrsto, snažno i jako uz nas i da će pružiti podršku svima koji žive na KiM“ rekao je Rakić.\nSastanku su prisustvovali članovi Srpske liste, gradonačelnici i predstavnici lokalnih samouprava,i predstavnici zdravstvenih, pravosudnih i privrednih institucija na Kosovu i Metohiji.


Odnošenje starih stvari - Agencija za selidbe Beocontrol\nPočetna/OSTALE USLUGE/Odnošenje starih – nepotrebnih stvari\nOdnošenje starih – nepotrebnih stvariDusan Comic2020-04-03T18:03:31+02:00\nOdnošenje starih i nepotrebih stvari organizuje Agencija za selidbe Beocontrol. Nakon svake selidbe ostaje mnoštvo suvišnih i neupotrebljivih stvari koje su veoma često prevaziđene novim trendovima i izumima, pa za njih nema mesta u Vašem novom domu ili poslovnom prostoru.\nNa osnovu iskustva koje smo stekli tokom mnogobrojnih selidbi koje smo organizovali i potrebe svojih klijenata, odlučili smo da u svoju ponudu uvrstimo i uslugu iznošenja i odnošenja nepotrebnih stvari na deponiju ili da ih poklonimo onima kome trebaju.\nPoklanjanje nepotrebnih stvari ustanovama i pojedincima na osnovu Vaše želje ili našeg predloga. (budimo humani)\nOdnošenje nepotrebnih stvari na gradsku deponiju za stvari koje nikako niko nemože iskoristiti. (deponija)\nBez obzira za koje rešenje se odlučili, izvršićemo iznošenje, transport i isporuku nepotrebnih starih stvari direktno na adresu na koju Vi odlučite.\nNa raspolaganju Vam je i naš magacin za kratkoročno i dugoročno skladištenje onih stvari kojih ne želite da se odreknete, ali nemate gde ni da ih odložite na određeno vreme.\nUkoliko ne znate kome biste mogli da poklonite svoje stvari, mi ćemo pronaći one kojima su te stvari preko potrebne i usrećiti ih u Vaše i u naše ime.\nUz kompaniju Beocontrol možete postati i donator Crvenog krsta, jer ćemo ćemo po Vašem nalogu Vašu nepotrebnu stvar predati Crvenom Krstu i pomoći realizaciji programskih aktivnosti ove organizacije.\nRazmislite da neko nema na čemu da spava ili nema šta da obuče i da samo uz malo naše dobre volje nekoga možemo usrećiti.\nA i Vama i nama stari nameštaj netreba…\nHumanitarci kompanije Beocontrol


Obamina opomena Si Đinpingu - 06.09.2016, Sputnik Srbija\nObamina opomena Si Đinpingu\nNakon što je loše primljen na aerodromu pred početak Samita G20, američki predsednik Barak Obama stvorio je pometnju na Samitu zapretivši „posledicama“ koje bi... 06.09.2016, Sputnik Srbija\n08:02 06.09.2016 (Osveženo: 10:28 06.09.2016)\n© AFP 2021 / JIM WATSONPredsednik SAD Barak Obama i predsednik Kine Si Đinping\nNakon što je loše primljen na aerodromu pred početak Samita G20, američki predsednik Barak Obama stvorio je pometnju na Samitu zapretivši „posledicama“ koje bi Kina mogla da ima, iako je gost te zemlje.\nPutin: Narednih dana dogovor Rusije i SAD o Siriji\n5 Septembar 2016, 15:54\nU ponedeljak je predsednik SAD Barak Obama izrekao ozbiljnu opomenu Kini zbog nastavka, navodnog, nedoličnog ponašanja u Južnokineskom moru i rekao da bi moglo da dođe do „posledica“ ukoliko Peking odbije da odustane od svog sve agresivnijeg ponašanja, za koje kaže da zabrinjava kineske susede.\n„Deo onoga što sam pokušao da saopštim predsedniku Si Đinpingu je da su Sjedinjene Američke Države došle na vlast (postale svetski lider), delimično i zbog samoobuzdavanja“, rekao je Obama u intervjuu za Si-En-En.\n„Znate, kada se vežemo za gomilu međunarodnih normi i pravila, to nije zato što to moramo, već zato što smo prepoznali da je, na duži rok, izgradnja jakog međunarodnog poretka u našem interesu. I mislim da će, na duži rok, to biti i u interesu Kine.“\nTe izjave pretrpele su neuspeh, uzimajući u obzir jasno navedeni cilj predsednika Obame da minimizira regionalni uticaj Kine kao deo svog „azijskog obrta“, kao i nedavni diplomatski sukob sa Filipinima, ključnim američkim saveznikom, čiji predsednik Rodrigo Duterte je u ponedeljak optužio SAD da ih tretiraju kao koloniju, pre nego što je izrekao čitav niz uvreda na račun američkog predsednika. Kao rezultat toga, Obama je saopštio da je odbio da se sastane sa svojim filipinskim kolegom.\nSukob sa Filipinima za Sjedinjene Američke Države od ključnog je značaja u sporu oko Južnokineskog mora, jer je Obamina administracija pozvala tu ostrvsku zemlju da pokrene jednostranu arbitražu pred Međunarodnim sudom u Hagu kako bi se smanjile dugogodišnje pretenzije Kine u tom regionu.\nHag je presudio da su pretenzije Pekinga u Južnokineskom moru neosnovane, što je odluka protiv koje je Kina odlučno protestovala i obećala da je neće poštovati na osnovu materijalnih i proceduralnih pitanja.\nPreko 40 odsto svetske pomorske trgovine svaki dan se odvija u spornim vodama Južnokineskog mora i te vode sadrže neke od najvećih svetskih nalazišta nafte i prirodnog gasa. Osim toga, veštačka ostrva izgrađena u moru imaju presudnu ulogu u širenju kineskog vojnog uticaja u Tihom okeanu. Imajući u vidu teške posledice te odluke po ekonomiju, politiku i nacionalnu bezbednost, malo je verovatno da će Kina odstupiti od svog davnog potraživanja.\nBilo kako bilo, Obamina administracija optužuje Kinu da namerno deluje u suprotnosti sa međunarodnim pravom i da želi da podrije stabilnost regiona, pošto Peking ima sve agresivniji stav u Tihom okeanu. Istovremeno američki mediji pišu da je Australija „idealna meta za napad“ i da kineski režim preti ratom Japanu, ukoliko bude učestvovao u vežbama slobode plovidbe sa SAD u Južnokineskom moru.\n„Tamo gde smo videli da krše međunarodna pravila i norme, kao što smo videli u nekim slučajevima u Južnom kineskom moru ili u njihovom ponašanju kada je u pitanju ekonomska politika, bili smo veoma čvrsti. I rekli smo im da će snositi posledice“, rekao je Obama.\nIzjave američkog predsednika su u suprotnosti sa zahtevom Pekinga da se spor oko Južnokineskog mora trenutno ostavi po strani radi izbegavanja tenzija na ekonomsku samitu kakav je G20.


Stipendije za 25 nikšićkih osnovaca - Vijesti.me\nAccess Microscholarship program učenja engleskog jezika od danas je počeo da se primjenjuje u nikšićkoj Osnovnoj školi „Luka Simonović”, a pohađaće ga 25 talentovanih učenika.\nRiječ je, kako je saopšteno, o intenzivnom dvogodišnjem programu učenja engleskog jezika za talentovane učenike uzrasta od 13 do 15 godina iz porodica slabijeg imovnog stanja koji će ipohađati izabrani osnovci iz devet gradskih škola u Nikšiću.\nPočetak programa ozvaničila je ambasadorka Sjedinjenih Američkih Država (SAD) u Crnoj Gori, Margaret En Uehara, sa predstavnicima Udruženja nastavnika engelskog jezika Crne Gore (ELTAM ), Ministrastva prosvjete i opštine Nikšić.\nUehara je ukazala na prednosti tog programa kroz omogućavanje dodatnih časova engleskog jezika, čime učenici stiču bolju akademsku osnovu za ostvarivanje ciljeva u budućnosti.\n“Osnovci iz Nikšića biće dio grupe od 100 hiljada učenika širom svijeta i neće samo učiti engleski jezik već i na koji način da postanu lideri i kako da podrže inicijative u svojim zajedicama“, kazala je Uehara.\nPredsjednica ELTAM-a Dragana Radoman saopštila je da se na konkurs za odbijanje stipendije javilo 65 učenika, od kojih je odabrano 25 najtalentovanijih, a prilikom odabira vodilo se računa o ekonomskom statusu porodica i broju članova.\n“Učenci će dva puta sedmično pohađati dodatne časove engleskog jezika, a imaće mogućnost i da konkurišu i učestvuju u američkim programima obrazovne razmjene“, istakla je Radoman.\nDirektor Direktorata za predškolsko i osnovno obrazovanje i vaspitanje i obrazovanje lica sa posebnim obrazovnim potrebama, Arijana Nikolić Vučinić, kazala je da će se odabranim učenicima završetkom tog programa omogućiti bolji upis na fakultete, a imaće i veće šanse za pronalaženje radnog angažmana.\n“Zahvalni smo što je Crna Gora prepoznata kao jedna od zemalja u kojoj treba nastaviti ovu priču”, kazala je Nikolić Vučinić.\nPotpredsjednik opštine Milorad Jovanović ukazao je na prednosti što će osnovci imati priliku da uče dodatno engleski jezik, al ii povoljnosti što je učenicima iz siromašnijih porodica omogućn takav vid usavršavanja.\n“Opština Nikšić je, cijeneći značaj projekta, prihvatila njegovu primjenu stavlajjući sve svoje raspoložive kapacitete na korišćenje, prije svega ustanova kulture “, kazao je Jovanović.


Vučić je za portal “Espreso” rekao da prvenstveno misli na to da je Srbija iz minusa ušla u visoki plus, da je iz deficita budžeta ušla u suficit, da se smanjuje javni dug, a nezaposlenost sa 26 odsto na 11,3 odsto, dok plate i penzije rastu.\n“To smo uspeli, zahvaljujući građanima Srbije, njihovoj veri u teške reforme, a ne u laka, obično lažna obećanja”, rekao je Vučić.\nOn je istakao da je dinar od 2012. do 2018. godine apsolutno stabilan, dok je između 2008. i 2012. godine sa 75 otišao na 117 dinara za evro.\nVučić je istakao pitanje Kosova i Metohije kao teži problem sa kojim se suočava Srbija.\n“Kad nasledite proglašeno nezavisno Kosovo 2008. godine, a protiv toga ste, kad nasledite to da su vas izvukli iz UN i prebacili u EU, kad nasledite presudu Međunarodnog suda pravde koja je apsolutno nepovoljna po nas… E, onda su vam ruke vezane, a morate da ostanete u ringu, i to ne tri minuta, nego 12 rundi po tri minuta”, rekao je Vučić.\nTagovi: aleksandar vucicekonomijareformesrbija


Vladika Joanikije: Ako je i od Đukanovića, mnogo je - 20.05.2020, Sputnik Srbija\nNijednom vlastodršcu ovog sveta, pa ni Milu Đukanoviću, ne pripada pravo da osniva bilo koju crkvu, naročito ne pravoslavnu. Izjavama da će osnovati ili... 20.05.2020, Sputnik Srbija\n11:48 20.05.2020 (Osveženo: 03:57 26.08.2021)\n© Foto : Mitropolija crnogorsko-primorskaVladika Joanikije predvodi litiju u Beranama\nTim rečima vladika budimljansko-nikšićki Joanikije za „Blic“ iznosi stav o najnovijim pretnjama koje je uputio Milo Đukanović.\nPredsednik Crne Gore, nakon što su građani sami iznova krenuli u litije, a on odgovorio hapšenjem vladike Joanikija i osmorice sveštenika, izneo je tvrdnje da će osnovati „crkvu pravoslavnih Crnogoraca“, ali i da će ono što je SPC „otela opet biti vraćeno Crnoj Gori“.\nTime je Đukanović još jednom javno potvrdio da nastoji da oduzme najvrednije hramove Mitropolije crnogorsko-primorske.\nVladika Joanikije kaže za „Blic“ da su sve izjave Mila Đukanovića o crkvi antiustavne i anticivilizacijske.\n„Da ne govorimo o tome koliko su u suprotnosti sa verom i kanonskim poretkom crkve“, ističe vladika.\n„Čudi me da i dalje priča o obnavljanju i osnivanju crnogorske crkve, kada je za njegove vladavine već takva kvazicrkvena i proustaška tvorevina osnovana. Predvodi je udbaški raspop Dedeić“, poručuje vladika i pita:\n„Zar nije bilo dosta bruke Crne Gore sa tom družinom, nego joj treba još jedno zastiđe? Ako je i od Đukanovića, mnogo je“, kaže vladika budimljansko-nikšićki Joanikije, zbog čijeg je privođenja i hapšenja narod u gotovo svim gradovima Crne Gore izašao na ulice u znak protesta, a policija reagovala brutalno upotrebljavajući silu.\nKada je nakon oslobađanja vladike delovalo da će režim makar neko vreme pokušati da održi mir u Crnoj Gori, na saslušanje su pozvani sveštenici iz Berana, njih petorica.\nS druge strane, vlast nedeljama ne odgovara na zahtev Mitropolije crnogorsko-primorske da se razgovara o spornom Zakonu o slobodi veroispovesti koji je Skupština Crne Gore usvojila u decembru 2019. godine.


Akcionari Jugopetrola traže veću dividendu, odlučiće Helenik - Vijesti.me\nAkcionari Jugopetrola traže veću dividendu, odlučiće Helenik\nUprava kompanija predložila dividendu od 0,97 eura bruto, mali akcionari traže još 24 centa Edit\nEKO petrol (Foto: Vesko Belojević)\nGoran Kapor 24. maj 2018, 19:45 ažurirano 9. decembar 2018, 04:24\nManjinski akcionari Jugopetrola imaju zakonsko pravo da traže povećanje isplate dividende sa 0,97 eura bruto po akciji na 1,21 euro.\n“Očekujemo da će takvu odluku podržati i većinski vlasnik”, saopšteno je juče iz slovenačke kompanije “Adriatic Slovenica” koja ima 9,21 odsto akcija u ovoj podgoričkoj naftnoj kompaniji.\nOdbor direktora Jugopetrola uvrstio je njihov zahtjev u dnevni red Skupštine akcionara koja će se održati 31. maja, ali to ne znači da će odluka biti i usvojena jer će to zavisiti od stava većinskog vlasnika Helenik petroleuma. Iz kompanije juče nijesu odgovorili na pitanje “Vijesti” da li će podržati tu odluku.\nJugopetrol je u 2017. godini ostvarilo jedan od najboljih rezultata u posljednjih nekoliko godina, sa neto dobiti od 7,63 miliona eura što je u odnosu na prethodnu godinu više za 52 odsto.\n“Pored dobrih finansijskih performansi, menadžment kompanije je akcionarima za isplatu dividende opredijelio oko 4,5 miliona eura, odnosno 0,97 eura po akciji, što je za 10% manje u odnosu na dividendu isplaćenu u 2017. godini, a za 25% manje u odnosu na 2016. godini. Argumenti menadžmenta za manji iznos dividende predložen za usvajanje Skupštini akcionara, su da je u toku investicioni projekat rekonstrukcije benzinskih stanica i da vode računa o likvidnosti kompanije”, navedeno je u saopštenju ovog malog akcionara.\nOni su traže da se akcionarima podijeli 5,6 miliona eura iz profita ili 1,21 euro bruto po akciji. Iz društva “Adriatic Slovenica” kažu i da su upoznati sa projektom rekonstrukcije većine benzinskih stanica vrijednog 17 miliona eura, koji treba da se realizuje do 2020. godine, i da ga podržavaju kako bi se kompanija izborila sa sve izraženijom konkurencijom.\n“Svjesni smo činjenice da većinski akcionar, koji je glavni dobavljač kompanije po osnovu prodaje roba i usluga prihoduje oko 100 miliona eura godišnje, a manjinski akcionari, koji jedino kroz dividendu i rast cijene akcija ostvaraju svoj interes, nemaju jednak odnos prema dividendnoj politici kompanije”, saopštio je mali akcionar.


Naplaćeni iznos po osnovu direktnih poreza za šest mjeseci ove godine manji je za četiri odsto nego za isti period prošle godine, odnosno prikupljeno je 210 miliona KM ili 9,3 miliona KM manje.\nPo osnovu poreza na dohodak naplata je u odnosu na prošlogodišnju manja za sedam odsto sa naplaćenih 113,7 miliona KM, naplata poreza na dobit je ostala na istom nivou, odnosno naplaćeno je 80,6 miliona KM, dok je po osnovu poreza na upotrebu, držanje i nošenje dobara naplaćeno devet odsto više.\nDoprinosi su u prvom polugodištu ove godine naplaćeni u iznosu od 643,5 miliona KM, što je u odnosu na naplatu iz istog perioda 2013. godine više za 19 miliona KM ili tri odsto.\nZa Fond PIO je naplaćeno 355,8 miliona KM, što je za 18,4 miliona KM, ili pet odsto više u odnosu na prošlogodišnju naplatu u istom periodu, dok je za Fond zdravstvenog osiguranja naplaćeno 242 miliona KM što je naplata na nivou prošlogodišnje.\nPo osnovu ostalih javnih prihoda naplaćeno je 185,4 miliona KM, što je u odnosu na prošlogodišnjih 143 miliona KM više za 30 odsto.\nNaplata javnih prihoda na nivou juna manja je za dva odsto ili 2,8 miliona KM nego u šestom mjesecu 2013. godine i iznosi 163,6 miliona KM.\nNaplata direktnih poreza u junu ostvarena je u iznosu od 31,7 miliona KM, što je za sedam odsto manje nego u šestom mjesecu 2013. godine.\nPorez na dohodak naplaćen je u iznosu od 18,2 miliona KM što je manje za devet odsto, a porez na dobit u iznosu od 8,2 miliona KM što je manje za 17 odsto.\nNaplata doprinosa ostala je na nivou iz juna 2013. godine, odnosno, ukupno je naplaćeno 108 miliona KM, što je za 0,5 miliona KM više nego u šestom mjesecu prošle godine.\nZa Fond PIO u junu je naplaćeno 60,3 miliona KM ili sedam odsto više nego u istom mjesecu prošle godine, za Fond zdravstvenog osiguranja 39,8 miliona KM ili osam odsto manje, dok za Fond dječije zaštite i Zavod za zapošljavanje naplata bila za po šest odsto veća.\nOstali javni prihodi u junu naplaćeni su u iznosu od 24 miliona KM, što je za tri odsto manje nego u junu 2013. godine.\nPrema podacima Poreske uprave Republike Srpske, od 1. januara do 30. juna na području Republike Srpske registrovano je ukupno 789 poreskih obveznika – pravnih lica i 1.495 poreskih obveznika – preduzetnika, dok je istovremeno odjavljeno ukupno 299 poreskih obveznika – pravnih lica i 719 poreskih obveznika – preduzetnika. Srna\nTagovi: izborjavni prihodiporeska upravavazno


Premijerka Ana Brnabić razgovarala je danas sa predstavnicima prosvetnih sindikata i nevladinih organizacija o nasilju u školama.\nOna je predložila da se vladina Radna grupa za zaštitu od vršnjačkog nasilja ubuduće fokusira na dve izuzetno bitne teme koje zahtevaju različit pristup i sankcije - vršačko nasilje i nasilje prema profesorima, nastavnicima i učiteljima, saopštila je vladina Kancelarija za saradnju sa medijima.\nPredsednica vlade je na sastanku, kojem su prisustvovali i predstavnici UNICEF-a, Fondacije "Tijana Jurić", Foruma beogradskih gimnazija, udruženja "Drug nije meta", istakla da je za rešavanje ovakvih problema neophodan sistemski pristup, kao i uključivanje svih relevantnih aktera.\nPremijerka je insistirala da učešće u radu Radne grupe uzmu i predstavnici nevladinih organizacija, udruženja građana, roditelja, kako bi se identifikovali problemi, ali i "uska grla" pri rešavanju tih problema i na osnovu toga prodložile izmene zakona i podzakonskih akata.\nRazgovoru u vladi prisustvovali su i resorni ministri - potpredsednica vlade Zorana Mihajlović, ministar unutrašnjih poslova Nebojša Stefanović, ministar omladine i sporta Vanja Udovičić, ministar prosvete, nauke i tehnološkog razvoja Mladen Šarčević, ministar zdravlja Zlatibor Lončar i predstavnici drugih ministarstava.


3. decembra - Međunarodni dana osoba sa invaliditetom „Tranzicija prema izdržljivom i održivom društvu za sve“\n04.12.2017. u 09:09 Broj citanja: 784\n3. decembra - Međunarodni dana osoba sa invaliditetom\n„Tranzicija prema izdržljivom i održivom društvu za sve“\nInformativni centar za osobe sa invaliditetom “Lotos” Tuzla povodom 3. Decembra - Međunarodnog dana osoba sa invaliditetom, zajedno sa Koalicijom organizacija osoba sa invaliditetom sa područja TK, organizuje tradicionalni prijem za predstavnike institucija vlasti, medija, javnog i kulturnog života i druge građane Tuzlanskog kantona kako bi zajednički obilježili ovaj dan.\nTema 3. Decembra 2017. godine je:\nOva tema se odnosi na stvaranje uslova za procese transformacije iznesene u Agendi za održivi razvoj 2030. Agenda 2030 obećaje da „nikog neće ostaviti po strani“. Osobe sa invaliditetom, kao i korisnici i agenti promjene društva, mogu ubrzati procese prema inkluzivnom i održivom razvoju i promovisati izdržljivo društvo za sve, uključujući kontekst smanjenja rizika od nepogoda i humanitarnih aktivnosti, kao i urbanog razvoja. Vlade, osobe sa invaliditetom i organizacije koje ih predstavljaju, akademske institucije i privatni sektor trebaju zajednički raditi kako bi postigli Ciljeve održivog razvoja.\nU našoj zemlji više od 80% osoba sa invaliditetom živi u siromaštvu ili je veoma blizu granice siromaštva. Pristup obrazovanju, zapošljavanju, uslugama socijalne i zdravstvene zaštite je veoma, veoma otežan.\nNovi reformski procesi koji se najavljuju ponovo su usmjereni na uskraćivanje i onako nedostatnih vidova podrške za osobe sa invaliditetom, a što mi predstavnici organizacija osoba sa invaliditetom smatramo nedopustivim.\nRatifikacijom UN Konvencije o pravima osoba sa invaliditetom Bosna i Hercegovina se obavezala stvarati uslove za dostojanstven život, puno poštovanje prava i osiguravanje jednakih prilika za uključenost osoba sa invaliditetom u društvo.\nI.C. „Lotos“ ove godine obilježava 20 godina uspješnog rada i djelovanja na promociji i zaštiti prava osoba sa invaliditetom. Tokom obilježavanja Međunarodnog dana osoba sa invaliditetom želimo se prisjetiti tih 20 godina zajedno sa onima koji su na tom putu bili sa nama. Dio programa će biti posvećen i podjeli certifikata o sudjelovanju mladim osobama sa invaliditetom, učesnicima projekta „Jačanje kapaciteta za samostalan život osoba sa invaliditetom u BiH“, kojim simbolično želimo predstaviti i budućnost pokreta za osobe sa invaliditetom u BiH.\nProgram aktivnosti u povodu Međunarodnog dana osoba sa invaliditetom 03. Decembra 2017.\nPonedjeljak 04. decembar 2017.\nHotel „Tuzla“ Kristalna dvorana\nIzjave za medije, predstavnici organizacija osoba sa invaliditetom, predstavnici institucija vlasti (TV sala, 1 sprat);\n11.00: - 11:15 Prigodno obraćanje sudionicima prijema u povodu Međunarodnog dana osoba sa invaliditetom (Predstavnici institucija vlasti Tuzlanskog kantona i Grada Tuzla);\n11.15 – 11.30 Obraćanje prisutnima povodom 20 godina Informativnog centra za osobe sa invaliditetom „Lotos“ (Suvad Zahirović)\n11:45 – 12:00 Dodjela certifikata učesnicima projekta „Jačanje kapaciteta za samostalan život osoba sa invaliditetom u BiH“\n12:00 – Koktel\nUdruženje građana Informativni centar\nza osobe sa invaliditetom “Lotos” Tuzla


Optužnica tereti radikale da su potkupljivali svedoke s 500 evra i zaposlenjem u SRS-u | Insajder\nOptužnica tereti radikale da su potkupljivali svedoke s 500 evra i zaposlenjem u SRS-u\nSrbija je i zvanično obavestila Haški tribunal da troje funkcionera SRS-a neće biti uhapšeno jer je Viši sud u Beogradu odlučio da prema Zakonu o saradnji s tim sudom nisu ispunjeni uslovi za njihovo izručenje. Tribunal je radikale, između ostalog, optužio da su svedocima plaćali 500 evra mesečno kako bi promenili iskaz u procesu protiv Vojislava Šešelja.\nFoto: Julian Nitzsche / Wikipedia/Haški tribunal\nOptužnica Haškog tribunala iz oktobra 2012. tereti troje bivših i sadašnjih funkcionera SRS-a da su u postupku protiv lidera SRS-a Vojislava Šešelja pretili, zastrašivali i nudili mito svedocima.\nOptužnicom su obuhvaćeni Petar Jojić i Vjerica Radeta, članovi pravnog tima Vojislava Šešelja, i Jovo Ostojić.\nŠta piše u optužnici?\nTribunal je optužnicu objavio tek u decembru 2015, uz obrazloženje da to čini zato što zvanični Beograd optužene nije uhapsio.\nPrema navodima iz optužnice, članovi SRS-a i pravnog tima Šešelja su vršili pritisak na svedoke da ne svedoče protiv, nego u odbranu lidera radikala, da su ih primoravali da promene svoje iskaze, a zauzvrat su im davali novac i nudili zaposlenje u Srpskoj radikalnoj stranci.\nU optužnici se navodi da su neki od svedoka upozoravani da će ako svedoče za Tužilaštvo u Srbiji imati problema i da će im članovi porodice biti označeni kao izdajnici.\nObećali, pa prestali da plaćaju\nTako se navodi da je Vjerica Radeta jednom od svedoka obećala novčanu pomoć ako postane svedok odbrane. Dogovoreno je da mesečno dobija 500 evra, a koje je, kako stoji u optužnici, SRS-u svedoku isplaćivala u gotovini.\nSrbija obavestila Hag\nSrbija je obavestila Haški tribunal o odluci suda u Beogradu da prema Zakonu o saradnji s tim sudom nisu ispunjeni uslovi za izručenje troje funkcionera SRS-a.\nPredstavnik Srbije pred Haškim tribunalom Saša Obradović u podnesku Tribunalu je ukazao da je sudija za prethodni postupak Odeljenja za ratne zločine utvrdio da nisu ispunjene pretpostavke za predaju i hapšenje okrivljenih Petra Jojića, Vjerice Radeta i Jove Ostojića, po nalogu Tribunala u Hagu od 19. januara 2015.\nRadeta mu je na potpisivanje donela iskaz, a mesec dana pre svedočenja dostavljen mu je i spisak pitanja s odgovorima koje je trebalo da nauči napamet. U optužnici se navodi da su nakon svedočenja uplate prestale.\nOptužnica Jovu Ostojić i Petra Jojića tereti da su svedoka potplaćivali i tražili od njega da lažno svedoči. Njih dvojica su sastavili izjavu u kojoj su iznete optužbe na račun Tužilaštva i tumačenje o nepostojanju odgovornosti Šešelja tokom rata, a svedok ju je potpisao bez prethodnog čitanja. Uz redovne novčane nadoknade, kako bi se osigurali da svedok neće nastaviti saradnju s Tužilaštvom, redovno su ga posećivali članovi SRS-a.\nOptužnica navodi i da je ovom svedoku Ljubiša Petković, koji je 2008. već osuđen za nepoštovanje suda, unapred dostavio odgovore na pitanja koja su svedoku postavljena tokom suđenja Šešelju.\nOptuženi Vjerica Radeta, Jovo Ostojić i Petar Jojić u više navrata su izjavljivali da se neće predati Hagu, a sve troje su zauzeli visoke pozicije na izbornoj listi Srpske radikalne stranke za vanredne parlamentarne izbore.\nOd decembra 2015, kada je Tribunal objavio optužnicu i da Srbija neće da uhapsi i izruči optužene, funkcioneri SRS-a su rekli da se neće predati.\nOd funkcionera Vlade Srbije na pitanje da li će troje radikala biti uhapšeni i izručeni, uglavnom se čulo da je prvo i najvažnije da Srbija dobije odgovor od predsednika haškog suda zašto Zdravko Tolimir, osuđen na doživotni zatvor zbog genocida u Srebrenici, nije pušten na privremenu slobodu iako je Vlada Srbije pre više od četiri meseca uputila dopis i zahtevala njegovo puštanje na privremenu slobodu zato što je bio teško bolestan.\nViši sud: Samo za najteža dela\nSudija za prethodni postupak doneo je rešenje kojim se utvrđuje da nisu ispunjeni uslovi za predaju i hapšenje okrivljenih Petra Jojića, Vjerice Radeta i Jove Ostojića, po nalogu Tribunala u Hagu, saopštio je SRS.\nSudija je kako se navodi, utvrdio da postoji pravna obaveza Republike Srbije da izručuje samo okrivljene za najteže ratne zločine, genocid i zločine protiv čovečnosti.\nU februaru je pretresno veće Haškog tribunala konstatovalo da Srbija nije ispunila zahtev za hapšenje članova SRS-a, a tada je predsedavajući sudija Alfons Ori predstavniku Srbije samo rekao "Dakle, vaš odgovor je... Nismo uradili ništa".\nPredsednik Vlade Srbije Aleksandar Vučić izjavio je danas da Srbija nikome neće dozvoliti da je ponižava, pa ni sudijama Haškog tribunala, kao i da svi u Tribunalu treba da nauče da poštuju Srbiju i ponovio da još nije dobio odgovor o Tolimiru.\nMilica Kostić iz Fonda za humanitarno pravo za Insajder.net je nedavno izjavila da razlozi zbog kojih optuženi još nisu isporučeni Hagu nisu u domenu prava i da je Zakon o saradnji s Haškim tribunalom u tom pogledu jasan.\n“U članu 18. Zakona jasno piše da se postupak za predaju okrivljenih Međunarodnom krivičnom tribunalu odnosi na sva lica optužena pred Tribunalom koja se zateknu na teritoriji Srbije. Nije nam poznato koji su to interesi na koje se Srbija poziva kada odbija da ispuni svoje međunarodne obaveze, budući da su iz nama nepoznatih razloga izveštaji o postupanju po ovom zahtevu pod oznakom tajnosti”, rekla je Kostić.\nTri presude Vojislavu Šešelju\nZa nepoštovanje suda u tri odvojena procesa, na ukupno nešto manje od četiri godine zatvora, osuđen je i Vojislav Šešelj, zbog otkrivanja identiteta zaštićenih svedoka u svojim knjigama i zbog odbijanja da knjige i druge dokumente u kojima su svedoci imenovani ukloni sa svoje internet stranice.


Odbojkaši: Za dlaku smo izbjegli nesreću | BN\nOdbojkaši: Za dlaku smo izbjegli nesreću\n"Kada smo prolazili kroz aerodrom i kada su nas sprovodili do autobusa koji nas je vozio u hotel, bilo je zastrašujuće videti sve to jer smo bili blizu mesta teroristisčkog napada", ispričali su odbojkaši Srbije u Istanbulu.\nSrbija 29.06.2016 | 15:15\nOdbojkaška reprezentacija Srbije neočekivano je morala ostane nekoliko sati na aerodromu u Istanbulu, a zatim i da provede noć u tom gradu, zbog terorističkog napada koji se desio na njemu uoči njihovog sletanja.\nOni su sleteli sat vremena posle eksplozije, a potom su tri sata kasnije napustili avion, koji je bio parkiran nasred piste i prenoćili u hotelu u gradu.\nSrpska selekcija će put Irana, gde treba da učetvuje na trećem vikendu Svetske lige, krenuti večeras u 19.50 časova, a u Teheran bi trebalo da doputuju u noći između srede i četvrtka.\n"Bilo je veoma čudno što su Turci uopšte dozvolili avionima da sleću u takvoj situaciji na aerodrom u Istanbulu, ali u neku ruku mi smo bili bezbedni, jer smo ostali u avionu, nasred piste, daleko od mesta nesreće", izjavio je kapiten Srbije Dragan Stanković i istakao da u avionu nije bilo panike.\n"Kasnije smo prošli pored mesta napada i tada uvideli da smo za dlaku izbegli nesreću. Nadam se da ćemo prema planu danas poleteti za Iran i da ćemo svu snagu i energiju usmeriti ka mečevima koji nas očekuju".\nReprezentativac Srbije Nikola Rosić prepričao je da su scene bile uznemirujuće na aerodromu.\n"U samom avionu smo sve podneli u dobroj atmosferi, smireno i pozitivno. Međutim, kasnije kada smo prolazili kroz aerodrom i kada su nas sprovodili do autobusa koji nas je vozio u hotel, bilo je zastrašujuće videti sve to jer smo bili blizu mesta događaja. Mene je lično uhvatilo neko razmišljanje kad se sve smirilo, vraćale su se neke scene, ali mislim da ćemo uspeti da se izdignemo iz toga i konctrišemo se na utakmice koje nas čekaju u Iranu", rekao je Rosić.\nSelektor Nikola Grbić preneo je da je njegov tim dobro.\n"Ovaj teroristički napad je velika tragedija, ali, na sreću, mi smo svi dobro. Uprkos svemu mi moramo da naše misli usmerimo ka turniru u Teheranu i nadam se da će ostatak puta proći u iole nekom normalnom stanju i da ćemo sutra ujutro već biti u punom pogonu za predstojeće mečeve", izjavio je selektor Srbije.\nOn je dodao da se ekipa odlično ponela u novonastaloj situaciji, kao i da je jutro u Istanbulu proteklo mirno.\n"Svi smo dovoljno pametni i zreli da znamo kakva je situacija, šta se dogodilo i odbojkaši su se poneli u skladu sa onim kakvi su uvek", dodao je Grbić.\nSelektor Srbije dodao je i da smatra da ekipa neće mnogo izgubiti zbog napornog i komplikovanog puta, jer se već dovoljno "naradila" i da očekuje da će posle odmora uspeti da se maksimalno spremi za mečeve koji im predstoje.\nOdbojkaši Srbije tako bi u Teheran trebalo da doputuju dva dana kasnije u odnosu na prvobitni plan, jer je prvi let u ponedeljak otkazan zbog nevremena u Beogradu.\nSrbija, koja posle dva odigrana vikenda Svetske lige ima maksimalan učinak 6-0, na turniru u teheranu igraće sa selekcijama Argantinom, Italijom i domaćinom Iranom.


Ambasadorica Danka Savić održala predavanje na Pravnom fakultetu u Granadi\nAmbasadorica Bosne i Hercegovine u Kraljevini Španiji Danka Savić održala je 6. maja 2022. godine predavanje na Pravnom fakultetu u Granadi o razvoju bilateralnih odnosa između Kraljevine Španije i Bosne i Hercegovine te evropskoj perspektivi BiH, a potom razgovarala sa profesorima i studentima, koji su pokazali veliki interes za situaciju u BiH.\nGovoreći o evroatlantskom putu BiH ambasadorica je navela da naša zemlja trenutno ima status potencijalnog kandidata za članstvo, a zahtjev za članstvo je podnesen u februaru 2016. godine. „Za dobijanje statusa kandidata, Bosna i Hercegovina mora ispuniti 14 uvjeta Evropske komisije, među kojima su najzahtjevniji uvjeti koji se odnose na reformu Ustava i provođenje presuda Evropskog suda za ljudska prava.”\nAmbasadorica Savić je istakla da je Bosna i Hercegovina potpisnica Sporazuma o stabilizaciji i pridruživanju, koji je stupio na snagu 2016. godine, te da su on i njegov Privremeni sporazum, koji su na snazi od 2008. godine, omogućili postepenu liberalizaciju trgovine i recipročan bescarinski pristup većine proizvoda, dok je Evropska unija glavni trgovinski partner Bosne i Hercegovine.\nUoči predavanja, ambasadorica Savić je razgovarala sa prorektoricom za međunarodnu saradnju Univerziteta u Granadi Dorothy Kelly o mogućnostima unapređenja saradnje između Univerziteta u Granadi i Bosni i Hercegovini. Univerzitet u Granadi je potpisao nekoliko ugovora o mobilnosti za magistarske i doktorske studije sa Sveučilištima/Univerzitetima u Sarajevu, Mostaru, Tuzli i Banja Luci, a 2005. godine osnovan je i Univerzitetski centar grada Mostara, koji je povezao Univerzitet u Granadi i dva Univerziteta u Mostaru radi zajedničke saradnje.


RTS :: Otvorena prva banka reproduktivnih ćelija u Srbiji, ko može da bude donor\nDruštvo Otvorena prva banka reproduktivnih ćelija u Srbiji, ko može da bude donor\nutorak, 21. maj 2019, 08:29 -> 18:39\nOtvorena prva banka reproduktivnih ćelija u Srbiji, ko može da bude donor\nU Klinici za ginekologiju i akušerstvo Kliničkog centra Srbije u Višegradskoj ulici u Beogradu otvorena je prva banka reproduktivnih ćelija. Donori spermatozoida i jajnih ćelija mogu biti muškarci do 40. godine i žene od 21. do 34. godine.\nProfesor dr Aleksandar Stefanović, direktor Klinike za ginekologiju i akušerstvo KCS-a, navodi da će donorstvo biti dobrovoljno i da se neće plaćati.\nDodaje da donori spermatozoida i jajnih ćelija mogu biti muškarci do 40. godine i žene od 21. do 34. godine, ali da moraju da prođu testove i preglede propisane pravilnicima.\n"Postoje u pravilnicima striktne analize i procedure koje mora da prođe svaki donor od klasičnog pregleda, preko intervjua, psihološke i genetske procene, labaratorijskih testova, analiza na polno prenosive i tropske infektivne bolesti. Znači niko neće moći da bude donor a da ne ispunjava sve te propisane uslove", objašnjava Stefanović.\nIstiče da se osnivanjem banke proširuje krug lica koji mogu učestvovati u ovim postupcima.\n"Ljudi će moći da budu i donori i darovaoci reproduktivnih ćelija i embriona, ali i njihovi primaoci", objašnjava Stefanović.\n"Bez obzira na to da li je to jedan supružnik ili su oba, oni će moći da dobiju embrione ali naravno i oni koji boluju od nekih težih bolesti a koje dovode do gubitka reproduktivnih funkcija moći će da dobiju ćelije, ali će takođe moći da zamrznu svoja tkiva i eventualne jajne ćelije koje će koristiti na primer nakon lečenja", objašnjava Stefanović.\nIstiče da je danas veliki dan za srpsko zdravstvo, za građane Srbije koji imaju problem sa sterilitetom.\n"Osnivanjem banke reproduktivnih đelija tkiva i embriona dovršava se nešto što je započeto još pre deset godina i mi smo veoma srećni i ponosni što su Ministarstvo zdravlja i ministar Zlatibor Lončar uspeli da osnuju banku koja će raditi zarad dobrobiti građana Srbije", navodi Stefanović.\nPodseća da se od 1991. godine u GAK-u u Višegradskoj radi postupak vantelesne oplodnje i da je tada rođena prva beba.\nMinistar zdravlja Zlatibor Lončar navodi da je sve konačno usaglašeno, a sve radi olakšanja ljudima kojima je banka reproduktivnih ćelija jedini put do potomstva.\n"Donet je zakon, onda smo morali da donesemo podzakonske akte i sve je to usklađeno kako bismo olakšali onim ljudima kojima je ovo jedini način da dođu do potomstva, ali i da olakšamo onim ljudima dobre volje koji žele da budu donori jajnih ćelija i spermatozoida", navodi Lončar.\nUskoro "crna lista" privatnika koji su trudnicama dali otkaze\nPotraga za nestalim bebama – koliko će pomoći DNK analize\nOtvoren počasni Konzulat Mađarske sa sedištem u Beogradu\nDirektna banka: Požar u pomoćnoj prostoriji, nema štete\ncista glupost За смањење гужви на границама 40 милиона долара\nObazrivo Превремени избори на Косову 8. септембра


Evo kako da najbolje obeležite kraj 2016. godine - Telegraf.rs\n30/12/16 | 12:54\nDobar početak godine jednak je kao i dobar početak jutra, nedelje. Ukoliko vam stvari krenu po volji, radovaćete se i vremenu koje potom sledi, a u suprotnom, želećete da što pre prođe\nNova godina samo što nije, a ovaj praznik, osim što donosi dobar provod, pravi je razlog da odredite nove ciljeve u životu, ispravite greške i usmerite svoje aktivnosti u boljem i uspešnijem smeru. Evo nekoliko predloga šta treba da uradite i pre nego što stigne ponoć 31. decembra i kako možete najbolje da obeležite kraj 2016. godine.\nOsvrnite se na ciljeve u protekloj godini\nSećate se ciljeva koje ste sebi postavili pred kraj 2015. godine ili početkom januara ove godine? Mnogi izbegavaju da se prisete onoga što su priželjkivali da će postići u narednoj godini u strahu da će uvideti da nisu napredovali niti ispunili ciljeve. Međutim, ako ne sagledate svoje greške, nikada nećete moći da ih ispravite.\nZato, razmislite o tome šta je to što niste ispunili kao cilj protekle godine i zbog čega ste propustili takvo ostvarenje. Nemojte samo pronalaziti izgovore da biste sebi opravdali neuspeh, već se potrudite da zaista shvatite uzrok. Tako ćete znati na šta treba da se usredsredite u predstojećem periodu i tako otkloniti sve što vam se može naći na putu do ispunjenja željenih rezultata.\nVeć sada kreirajte novogodišnje odluke\nŠto ranije postavite svoje ciljeve za predstojeću godinu, to ćete pre moći da počnete da ih ostvarujete, ali i da ih, po potrebi, korigujete, preformulišete ili dopunite novih ciljevima.\nPostavljanje ciljeva možda deluje jednostavno, međutim definisanje pravih zadataka je prava mala umetnost. Šon Keli, preduzetnik i marketinški stručnjak, otkriva svoju formulu uz pomoć koje ćete najlakše konkretizovati šta je to čemu treba da težite u narednoj godini.\nŠon predlaže da vaši ciljevi sadrže sledeće:\nPrateći ovu formulu, na jednostavan način ćete moći da izdvojite vama najvažnije stvari i da znate na šta treba da se usredsredite.\nNemojte samo da zacrtate ciljeve, počnite odmah da radite na njima\nVećinu ljudi ponese novogodišnja atmosfera i oko početka godine su entuzijastični i rešeni da ispune sve svoje želje. Međutim, ovaj osećaj jenjava već negde u drugoj polovini januara, da bi malo po malo novogodišnje odluke pale u zaborav.\nDa biste izbegli da se ovo desi i vama (makar ne ovoga puta), počnite da radite na ostvarenju svojih ciljeva i pre Nove godine. Tako ćete imati više vremena da se naviknete na novosti koje želite da uvedete u svoj privatni ili poslovni život, i to bez pritiska vremena.\nDobar početak godine jednak je kao i dobar početak jutra, nedelje. Ukoliko vam stvari krenu po volji, radovaćete se i vremenu koje potom sledi, a u suprotnom, želećete da što pre prođe.\nUčinite početak nove godine najboljim do sada i do sledećeg 31. decembra budite ponosni na ono što ste postigli u 2017. godini.\nDŽINOVSKI CEPELIN NA 14.000 METARA BIĆE SKLADIŠTE AMAZONA: Iz njega će leteti flota dronova koja će dostavljati robu za nekoliko minuta\nSTIGAO JE KISSENGER: Sa ovom spravom možete da se ljubite sa voljenom osobom čak i kada je na drugom kraju sveta (VIDEO)


SERGEJ TRIFUNOVIĆ na drugom protestu 1 od 5miliona u Knjaževcu\n03:11: PM sreda 20 januara, 2021\nPosted on 20. februara 2019. at 23. februara 2019. by Ist Media\nKNJAŽEVAC, (IST Media) Drugi protest #1od5miliona“ u Knjaževcu održaće se i ovaj put na trgu Oslobođenja kod Spomen parka, u četvrtak 21. februara od 18 časova i na njemu će govoriti prof. dr Tatjana Paunović i glumac Sergej Trifunović, najavila je građanska inicijativa „Za Knjaževac bez straha“, organizator protesta.\n„Pozivamo sve naše sugrađane da nam se i ove nedelje pridruže na ovom mirnom skupu i stanu na stranu pristojne Srbije u borbi protiv diktature“, naveli su organizatori u saopštenju.\nOva organizacija je navela da je ispunjen jedan od zahteva sa protesta prošlog četvrtka, jer su šest lokalnih odbornika odborničke grupe „Za Knjaževac zajedno“, napustili sednicu skupištinskog zasedanja i time pokazali „da nisu stranački poslušnici već narodni predstavnici“.\nOkupljeni su na prethodnom protestu pozvali predstavnike stranaka iz vlasti i opozicije da im se pridruže na protestu, kako bi, kako su rekli, „zajedno vratili državu narodu“.\nSednicu su napustili odbornici „Za Knjaževac zajedno“ Nina Milutinović, Dragan Mančić, Dalibor Stanojević, Darko Petrović, Milan Zdravković, Vladimir Prodović.


source.ba | Detalji sa suđenja Amelu Sejfoviću: Jedan od optuženih nije se pojavio u Sudu\nNa suđenju Amelu Sejfoviću, koje je održano danas u Općinskom sudu u Sarajevu, nije se pojavio Dževad Hazić, koji je optužen za pomaganje Sejfoviću prilikom bijega iz KPZ-a Zenica.\nPočelo suđenje Benjaminu Spahoviću: Advokat Omar Mehmedbašić se usprotivio da se postupak u cijelosti zatvori za javnost\nČetiri policajca MUP KS i još 17 osoba optuženo za fingiranje saobraćajnih nesreća\nKako je rekla odbrana Hazića, on nije bio u mogućnosti doći na ročište zbog zdravstvenih problema, zbog čega je sutkinja zatražila hitno dostavljanje medicinske dokumentacije. Kako je rečeno u Sudu, prema posljednjim informacijama, Dževad se nalazi u Njemačkoj, što je potvrdila njegova majka.\nZatraženo je razdvajanje postupaka jer su formalno ispunjeni uvjeti za to, ali odbrana se nije složila s tim zbog iznošenja određenih dokaza u daljnjem postupku.\nTagovi: Općinski sud SarajevoAmel Sejfović


Da se pamti i ova generacija - Soskanal\n» Da se pamti i ova generacija\nObjavio Bojan Đokić 18/10/2017 - 13:53\nDa se pamti i ova generacija\nTrener fudbalera Crvene zvezde Vladan Milojević rekao je danas da njegov klub po istoriji "ne zaostaje" za Arsenalom i da očekuje spektakl u predstojećoj utakmici protiv engleske ekipe u Ligi Evropa u Beogradu.\n"Svima nam je bilo drago kada smo na izvlačenju dobili Arsenal i cela javnost u Srbiji i regionu je čekala ovako nešto. Ovakve utakmice su potrebne Zvezdi jer Zvezda sa svojom istorijom ne zaostaje za Arsenalom", rekao je Milojević na konferenciji za novinare u Beogradu.\nCrvena zvezda će u četvrtak od 19 časova na stadionu "Rajko Mitić" igrati protiv Arsenala u trećem kolu Grupe H Lige Evropa.\n"Očekujemo spektakl, dolazi nam jedna od najboljih svetskih ekipa, iz prvenstva koje je po meni najbolje u Evropi. Nikad ništa nismo obećavali. Daćemo sve od sebe i videćemo kakav će biti rezultat", kazao je Milojević.\nOn je istakao da njegovim fudbalerima dodatni motiv protiv Arsenala "neće biti potreban".\n"Arsenal igra lep, moderan fudbal. Gledaćemo da im se suprostavimo na najbolji mogući način. Nismo se posebno spremali i nema potrebe jer imam apsolutno poverenje u igrače", naveo je trener Crvene zvezde.\nZvezda je dan ranije obeležila 39 godina od eliminisanja Arsenala u Kupu UEFA, a na svečanosti se pojavila većina igrača srpskog kluba.\n"Te generacije se sećam samo iz priča mog oca. Mnogo sam srećan što je obeleženo tako nešto. Takvi trenuci ne mogu da se kupe. Posle mnogo, mnogo godina, nadam se da će i ovu generaciju pamtiti po lepom", rekao je Milojević.\nEngleski novinar je konstatovao da Arsenal ove sezone igra loše u gostima i da je vezao tri poraza na strani, ali je Milojević rekao da je to "dovoljno iskusna ekipa".\n"Kada govorimo o njihovim porazima, to je u Premijer ligi. Imali su čistu pobedu protiv BATE Borisova na strani. Dva takmičenja nemaju mnogo dodirnih tačaka. Premijer liga je najbolje takmičenje na svetu. Možda rasterećenije igraju u Evropi. Prvi su na tabeli i apsolutni favoriti u grupi. Atmosfera će sigurno biti vrela, ali ne znam koliko će to praviti problem Arsenalu. Voleo bih da im pravi problem. Videćemo", rekao je Milojević.\nOn je naveo da se ne obazire na pisanja da će Arsenal u Beogradu igrati u kombinovanom sastavu jer je to jaka ekipa ko god da nastupi, a Arsen Venger je trener koji nikoga ne potcenjuje.\n"Imaju svoju filozofiju, mnogo takmičenja i svako zašto ima zato. Ne znate koje je teže takmičenje u kom igraju. Imaju veliki fond igrača, ne bih rekao da će izvesti kombinovani sastav jer su jaki i moćni u kom god sastavu budu", kazao je trener Zvezde.\nPored od ranije povredjenog Branka Jovičića, Milojević neće moći da računa na Nemanju Milića, Abrahama Frimponga i Rikardinja, dok je nastup Gelora Kange i dalje neizvestan.\n"Videćemo pred utakmicu kakva je situacija, Kanga je bitan igrač kao što su svi. Vuče povredu još od Kelna, prošlo je mnogo vremena, ali videćemo", rekao je Milojević.\nNa konstataciju da je gol Dušana Savića protiv Arsenala jedan od najlepših u klupskoj istoriji i pitanje da li je uvežbavana ta akcija, Milojević je uz osmeh odgovorio: "Nismo uvežbavali, ali ako je tata dao, nek ga da sin, da nastavimo. Slažem se sa tim, to je za veliko poštovanje te generacije koja je to uradila".\nPo njegovim rečima, ekipi mnogo znači podrška legendi kluba koju dobijaju pred utakmicu sa Arsenalom.\n"Zato i jesu legende kluba. Ovim momcima i meni mnogo znači svaki savet, razgovor. Mnogo ljudi je uticalo na moju karijeru. spreman sam da čujem njihov savet i drago mi je jer pokazuju optimizam i pozitivnu energiju. Na kraju krajeva, zato i jesu tu gde su i mi smo ponosni njima", rekao je Milojević.\nKapiten Crvene zvezde Nenad Milijaš rekao je da su svi fudbaleri tog kluba jedva čekali utakmicu protiv Arsenala.\n"Ne bih da potcenjujem druge ekipe u grupi, ali Arsenal je najveće ime. Drago mi je što će svi moji mladi drugari imati šansu da igraju protiv Arsenala na 'Marakani' jer su to utakmice koje se pamte i koje se prepričavaju. Nadam se da ćemo igrati kako možemo, kako radimo i treniramo. Do sada nam je davalo rezultate. I fudbaleri Arsenala su živi ljudi. Poštovaćemo ih, ali se nećemo uplašiti", rekao je Milijaš.\nOn je kazao da ne bi prihvatio jedan bod da mu neko ponudi to pre utakmice.\n"Jeste Arsenal velika ekipa, ali imamo preveliki motiv pred punim stadionom. Većina ne bi prihvatila bod, ne iz razloga jer mislimo da smo bolji, ali nam ne treba uzimati šansu i nadu. Igraćemo najbolje moguće i videćemo šta će biti", kazao je Milijaš.\nPrema njegovim rečima, fudbaleri Zvezde su svesni veličine protivnika.\n"Svesni su Arsenala, svake subote gledaju na televiziji. Ne treba im to objašnjavati, svesni su veličine protivnika. Svesni su i svoje šanse i šta sve mogu da dobiju, a mnogo ne mogu da izgube. Najbitnije je da od početka verujemo u sebe", rekao je Milijaš.\nUlaznice za utakmicu su rasprodate, a očekuje se da će na stadionu biti 52.000 gledalaca, od kojih oko hiljadu navijača Arsenala.


Šut u glavu Archives - Sportska sećanja\nHome » Posts Tagged "Šut u glavu"\nPrvog dana marta 2002. godine u jednoj za gledanje vrlo ružnoj utakmici San Antonio Sparsi su kao gosti pobedili Minesota Timbervulvse sa 85:77. U meču sa koga se verovatno niko ne seća niti jednog atraktivnog poteza, jednu situaciju ljubitelji NBA lige ipak nisu zaboravili, jer su imali priliku da prisustvuju jednom od najružnijih poteza u istoriji lige. Brus Bouven je tokom celokupne karijere koju je uglavnom proveo u Sparsima bio...\nAleksandar Kolarov – „Projektil“ u glavu sudiji\n14. februara 2009. godine, na “Olimpiku”, u okviru 24. kola italijanske Serie A, sastali su se favorit Lacio i gostujući Torino. Nije to bila utakmica za pamćenje po prikazanom na terenu i rezultatu, ali je ljubitelji fudbala dobro pamte po događaju iz 62. minuta. Lacio je iznenađujuće gubio na poluvremenu i u drugom je silovito napadao na gol “Bikova”. I upravo u jednom takvom naletu dogodila se nesvakidašnja scena koja je mogla da...


Iduće nedelje novi protest kamiondžija - Ekonomija - Dnevni list Danas\nPočetna » Ekonomija » Iduće nedelje novi protest kamiondžija\nBivši radnici Zastave kamiona tvrde da ih je Vlada Srbije ponovo prevarila, traže isplatu zaostalih zarada i povezivanje radnog staža\nIduće nedelje novi protest kamiondžija\nBivši radnici Zastave kamiona nastaviće proteste, pošto im zahtevi, kako navode, uprkos obećanjima nadležnih, nisu ispunjeni.\n1Piše: Z. Radovanović 31. avgusta 2018. 13.00 Izmenjeno: 13.00\nOni već mesecima zahtevaju isplatu zaostalih zarada i povezivanje radnog staža za period od 2010. do 2016, kad su i poslednje „kamiondžije“, uz neku od opcija iz ponuđenog socijalnog programa, napustile fabričke hale. Radnici smatraju da ih je Vlada nedavno ponovo, po drugi put za minulih godinu dana, prevarila podnošenjem inicijative za pokretanje predstečajnog postupka u Zastavi kamionima, i tvrde da su sa predstavnicima Ministarstva privrede ranije postigli drugačiji dogovor. Najavljuju da će se u ponedeljak, 3. septembra, ponovo okupiti na centralnom kragujevačkom trgu kako bi još jednom podsetili Vladu na svoje zahteve. Oni su pozvali i ostale Zastavine i srpske radnike kojima se, takođe, duguju zaostale zarade i kojima staž nije povezan, da im se pridruže, a ne isključuju mogućnost da će se dogovoriti oko radikalizacije protesta i eventualne blokade fabrike.\nU Organizacionom odboru protesta pojašnjavaju da je Ministarstvo privrede, umesto da, po dogovoru počne da rešava njihove zahteve, Privrednom sudu u Kragujevcu podnelo predlog za pokretanje stečaja u Zastavi kamionima. Predstečajni postupak je, tako, već u toku, a prvo ročište, na kojem će stečaj u Kamionima i zvanično biti pokrenut jer je fabrika u teškoj finansijskoj situaciji, zakazano je za 11. septembar. Time će ostvarivanje prava radnika na isplatu zaostalih zarada i povezivanje radnog staža, najozbiljnije biti dovedeno u pitanje.\nPoslovodstvu Kamiona nedavno je saopštilo da je preostala imovina fabrike procenjena na oko devet miliona evra. Međutim, imovina u vrednosti od oko pet miliona evra je pod hipotekama banaka, dok je najveći deo ostatka „premet potraživanja na osnovu sudskih presuda i izvršnih rešenja upravo za naplatu zaostalih plata radnika“. Problem je što oni to mogu da naplate do pokretanja stečaja, a nakon toga će morati da čekaju raspodelu iz stečajne mase, iz koje se najpre isplaćuju najveći poverioci, dok radnici najčešće ostaju „kratkih rukava“.\n– Vlada i Ministarstvo privrede prvi put su nas prevarili prošle godine kad su u pogonima naše fabrike, bez pravnog osnova, formirali preduzeće Zastava terenska vozila, odnosno Zastava TERVO, koje na našoj opremi proizvodi vojna vozila. Drugi put to čine sada, inicijativom za pokretanje stečaja, iako smo im predočili da bi u tom slučaju bivši radnici mogli da ostanu bez zaostalih zarada – rekao je za lokalne medije bivši sindikalni lider kragujevačkih „kamiondžija“ Goran Miletić.\nOn kaže da država samo bivšim radnicima Kamiona, na ime zaostalih zarada i nepovezanog radnog staža, duguje nekoliko stotina miliona dinara. Oko 300 radnika od fabrike, na ime neisplaćenih zarada potražuje oko 80 miliona dinara, dok se pojedincima duguje između 150.000 i milion dinara, u zavisnosti od toga koliko im zarada nije isplaćeno u vreme dok su radili.\nRadnici Zastave kamioni deo su armije od najmanje 20.000 prekobrojnih iz ostalih fabrika Grupe Zastava vozila, ali i iz Goše u Smederevskoj Palanci, te kruševačkog „14. oktobra“, Prve petoletke iz Trstenika, niške Mašinske industrije, Magnohroma iz Kraljeva i drugih propalih fabrika. Reč je o kategoriji zaposlenih koji su u prvoj polovini ove decenije, uz neku od opcija iz socijalnog programa, napustili preduzeća, a da im zaostale zarade i PIO doprinosi nisu uplaćeni, zbog čega mnogi ne mogu da ostvare pravo na penziju. Zbog toga predstavnici Organizacionog odbora najavljuju da će i radnike iz drugih gradova pozvati da se pridruže protestima. Ističu da još uvek ne znaju kakav je stav Vlade i premijerke Ane Brnabić posle javnog upozorenja da se ta fabrika „bahato razvlači i otuđuje“, dok se njima uskraćuju zarađene plate uprkos pravosnažnim sudskim rešenjima.\nKragujevačke „kamiondžije“ su pre tri meseca upozorili premijerku Anu Brnabić da je država netransparentno prošle godine uzela hale i najbolju opremu Zastave kamiona za proizvodnju vojnih vozila u novoformiranom preduzeću Zastava TERVO, koje je u ingerenciji Ministarstva odbrane. Ukazali su i da njihovom poslovnom zgradom sada gazduju država i kragujevačka gradska uprava, a da se ne zna pa kom osnovu je otuđen taj objekat. Na sumnjiv način i po neshvatljivo niskoj ceni, tvrde „kamiondžije“, otuđena je i nekadašnja upravna zgrada Zastava tapacirnice koja je bila u vlasništvu Kamiona, a po sramotno niskoj ceni prodat je i deo kamionskog programa u Zastavi rezervnim delovima.\n31. avgusta 2018. u 16.27\nKako nazvati drzavu koja prevari svoje gradjane nego banana drzava.Ovde se obecava od izbora do izbora i onda kazu brinu za gradjane a ustvari brinu za svoje fotelje.Manipulise se ljudima,pricaju lazi a mediji umesto da govore istinu i ispituju cinjenice oni upravo rade suprotno umesto za narod rade za politicare.Tesko vreme i ne vidim kraja ovoj situaciji gde gradjani su povinovani politicarima umesto da je obrnuto.Treba menjati svaku vlast koja u jednom mandatu ne ispuni sta je rekla a ova vlast 6 godina osim praznih prica nista drugo ne nudi.


Arhipelag: Barbi Marković - Superherojke - Dan u Beogradu\nNaslovna » BG svaštara » Književnost » Arhipelag: Barbi Marković – Superherojke\nArhipelag: Barbi Marković – Superherojke\nNeko drugi 25. novembar 2018. Književnost Postavite komentar\nSrpsko izdanje romana „Superherojke“ koji je napisala Barbi Marković objavljeno je u izdanju Arhipelaga, u prevodu Marije Glišić.\nBarbi Marković je Beograđanka koja živi u Beču i koja je veliki uspeh postigla pre desetak godina kada je objavila roman „Izlaženje“ koji je bio u užem izboru za NIN-ovu nagradu za roman godine. Njen novi roman „Superherojke“, ovoga puta napisan na nemačkom jeziku, ali ponovo s velikim uspehom kod publike i kritike.\nTri junakinje u romanu „Superherojke“ žive u Beču, druže se neprekidno i pokušavaju da zajedničkim snagama osmisle svoje živote. One su duboko uronjene u zahuktali moderni urbani život, ali vrlo samosvesno istražuju dinamiku i karakter gradova koje doživljavaju kao velike pozornice svojih života, iskustava i izazova.\nOtuda ove junakinje imaju živo čulo za savremene događaje, nezavisno da li je reč o politici i društvu, modi i marketingu, ali i za svoje ranije lične istorije pre nego što su došle u Beč, gde sada osmišljavaju svoje priče.\nNjihovi susreti u bečkim kafeima i kafanama predstavljaju okosnicu njihovog društvenog života, ali i pokretač mnogobrojnih priča u kojima se pojavljuju lica evropskih gradova: od Beča od Beograda, od Sarajeva do Berlina.\nGovoreći iz ličnog iskustva života u ovim gradovima, junakinje u romanu „Superherojke“ iznutra svedoče o njima, o onome što im se u tim gradovima dogodilo i o onome što su u tim gradovima videle. A posebno je uzbudljiv način na koji one čitaju ove gradove.\nTagoviarhipelag barbi marković bg svaštara knjige književnost roman\nPrethodni GO Novi Beograd: Besplatni novogodišnji paketići za decu\nSledeći Mando Diao – energija, vatra i strast u Beogradu!


Dok Merkel ističe vreme, Zeleni utiru put ka vlasti - Svet - Dnevni list Danas\nPočetna » Svet » Dok Merkel ističe vreme, Zeleni utiru put ka vlasti\nNemačka pred stranačkim i parlamentarnim izborima\nDok Merkel ističe vreme, Zeleni utiru put ka vlasti\nOdlazeća predsednica vladajuće Hrišćansko-demokratske unije (CDU) Anegret Kramp-Karenbauer izjavila je juče da je „ispravno i neophodno“ da novi šef nemačke vladajuće stranke bude izabran u januaru.\n0Piše: M. Mitrović 29. novembra 2020. 20.36\nKramp-Karenbauer je za liderku CDU izabrana 2018. pošto je Angela Merkel odlučila da se povuče najavivši takođe i odlazak sa čela vlade posle redovnih izbora koji treba da budu održani na jesen 2021.\nKramp-Karenbauer je kao predsednica stranke, u skladu sa tradicijom, trebalo da bude kandidatkinja CDU za kancelarku.\nMeđutim, posle niza neuspeha, uključujući loš rezultat na izborima za Evropski parlament 2019, ona je početkom ove godine odustala. Od tada traje vakuum u CDU – izbori za novog šefa stranke odlagani su dva puta zbog korone.\nU međuvremenu su se iskristalisala trojica kandidata.\nVodi, prema istraživanjima javnog mnjenja, Fridrih Merc, nekadašnji šef poslanika Unije, odnosno CDU i bavarske Hrišćansko-socijalne unije (CSU) koje na saveznim izborima nastupaju zajedno.\nPrema poslednjim anketama, Norbert Retgen, šef spoljnopolitičkog odbora Bundestaga, sa drugog je na treće mesto potisnuo Armina Lašeta, premijera Severne Rajne-Vestfalije.\nMeđutim, šefa stranke izabraće stranački delegati.\nOnaj ko bude izabran, trebalo bi da bude i kandidat za kancelara.\nIpak, partijski organi, „u slučaju sumnje“, mogli bi izabrati i Markusa Zedera, bavarskog premijera i lidera CSU koji u javnom mnjenju uživa veliku popularnost, kaže za Danas Franc-Lotar Altman, profesor univerziteta iz Minhena.\nAltman se ne slaže s ocenama prema kojima je Fridrih Merc „nemački Tramp“.\n„Merc, istina, polarizuje (javnost), ali ne na Trampov način, suviše je inteligentan da bi tako postupao.\nOn pokušava da ojača desno, konzervativno, biznis krilo CDU“, pošto je Merkel tokom poslednje dve decenije partiju pomerila ka socijalnom centru, objašnjava naš sagovornik.\nU slučaju da Merc, ako bude izabran, od CDU ponovo napravi konzervativno-građansku stranku, liberalno orijentisani birači te partije mogli bi se okrenuti Zelenima i socijaldemokratama.\nS druge strane, izmenjeni CDU mogao bi ponovo privući one koji su se u međuvremenu okrenuli Alternativi za Nemačku (AfD).\nUpravo bi takav razvoj događaja mogao umanjiti šanse Mercu da bude i kandidat za kancelara, kaže Altman, a uvećati ih Retgenu i Lašetu, pa čak i Zederu.\nNemačka štampa, međutim, piše da je otpor mogućnosti da Zeder bude kandidat u vrhu CDU snažan. Nemačka do sada nije imala kancelara iz CSU.\nU svakom slučaju, ako Fridrih Merc, korporativni advokat, pobedi na stranačkim izborima, ne treba očekivati prevelike podele u nemačkom društvu, kaže naš sagovornik, poput onih koje su postojale u vreme izbegličke krize i uspona AfD.\nIako je posle poslednjih izbora AfD postala najjača opoziciona stranka, u međuvremenu je izgubila na značaju, podseća Altman.\nPrema istraživanjima, AfD sada uživa podršku između sedam i 11 odsto birača.\nIstovremeno, Zeleni sa svojih postojanih 20 odsto podrške imaju ambiciju da posle izbora budu deo nove savezne vlade. Do sada su to bili samo jednom, od 1998. do 2005. u vladi socijaldemokrate Gerharda Šredera.\nSada je pretpostavljena crveno-crveno-zelena vlada, odnosno ona koju bi činili posustali SPD, Levica (Die Linke) i Zeleni teško zamisliva, pa bi potonji vladajuću koaliciju mogli da grade jedino sa strankama Unije.\nAnegret Kramp Karenbauer, Angela Merkel, Hrišćansko-demokratske unija, ZeleniBeograd


IDC IT Security RoadShow 2008 – Personal magazin\n13. februara u beogradskom hotelu Hyatt analitičarska kuča IDC organizuje prvu konferenciju u ovoj godini iz serije konferencija “Bezbednost računarskih sistema“.\nRastuće usložnjavanje IT sistema i njihove bezbednosti prouzrokovalo je višestruke izazove za izvršne direktore i informatičke menadžere u regionu Centralne i Istočne Evrope, Bliskog Istoka i Afrike (CEMA).\nIDC-jeva serija konferencija “Bezbednost računarskih sistema” 2008. pomaže vam da odredite koje bezbednosno IT rešenje najviše odgovara Vašoj organizaciji. Ove godine podeljena je svaka konferenciju na dva dela sesije:\nJutarnja plenarna sesija; Tokom ove sesije posetioci stiču osnove za delovanje na polju bezbednosni sistema kroz neophodan pregled trendova u IT bezbednosti, razvoju tržišta u ovoj oblasti i posledicama sa kojima će se suočiti preduzeća koja nisu obezbedila svoje sisteme u dovoljnoj meri.\nPopodnevne pojedinačne sesije: Tri ciljane sesije koje pokrivaju aktuelne teme iz oblasti zaštite IT sistema i omogućuju učesnicima da dobiju detaljne Informacije, potpuno prilagođene potrebama njihove organizacije.\nIDC-jeva serija konferencija “Bezbednost računarskih sistema” (IT Security Roadshow) postala je sveopšte priznati godišnji događaj na kome izvršni direktori i informatički menadžeri dobijaju najnovije informacije o trendovima u bezbednosti sistema i upoznaju informatičke gurue i profesionalce iz te oblasti.\nRastuće usložnjavanje IT sistema i njihove bezbednosti prouzrokovalo je višestruke izazove za izvršne direktore i informatičke menadžere u regionu Centralne i Istočne Evrope, Bliskog Istoka i Afrike (CEMA). Oni moraju da se suoče sa brojem pristupnih tačaka, konvergencijom komunikacionih tehnologija, ljudskim ponašanjem, rukovodiocima kompanije koji su još uvek na nivou antivirusnog softvera i zaštite sistema (firewalls), ograničenim sredstvima i nepromenjenim ili čak smanjenim budžetima. I dok osnove ostaju iste, izvršni direktori i informatički menadžeri takođe moraju da se bave i promenljivim metodama za pristup (authentication), dobro plaćenim kompanijskim agentima za špijunažu i sajber-teroristima, kao i da vode računa o prisustvu zaposlenih.\nKo bi trebalo da učestvuje\nGlavni rukovodioci za bezbednost, direktori za sigurnost u preduzeću, izvršni direktori, tehnički direktori, rukovodioci za zaštitu IT sistema\nSlužbenici za privatnost podataka, menadžeri za sigurnost računarskih mreža, menadžeri za serverske aplikacije\nMenadžeri za zaštitu od virusa, praćenje elektronske pošte (email), VPN i 3A menadžeri\nPredstavnici sledećih privrednih grana:\nBankarstvo i finansijske usluge\nTransport, komunalne delatnosti i logistika\nDržavna uprava i javna preduzeća\nIDC IT Security RoadShow 2008 was last modified: February 5th, 2008 by Redakcija


Nemci prave elektromobile u Kragujevcu?\nDelegacija German-E-Cars boravila je danas u Kragujevcu, gde je u Regionalnoj privrednoj komori razgovarala sa članicama Regionalnog automobilskog klastera centralne Srbije.\n"Sem ulaganja u osavremenjavanje tradicionalne proizvodnje radi zadovoljavanja zahteva međunarodnog tržišta i evropskih standarda, ispitujemo mogućnosti da u Srbiji pokrenemo i proizvodnju električnih namenskih vozila. Posebno smo zainteresovani za stratešku saradnju sa ovdašnjim univerzitetima i tehničkim školama", najavio je Frank Laber, direktor kompanije.\nZa nas je od posebne važnosti što kompanija German-E-Cars nije zainteresovana da ovde dođe zbog jeftine radne snage ili da bi nešto kupila a potom prodala, već da tu dugoročno ostane, da strateški sarađuje sa našom privredom, podiže njenu konkurentnost i obezbedi transfer najmodernijih tehnologija našim preduzećima, ocenio je Marko Čadež, predsednik Privredne komore Srbije.\nGerman-E-Cars je privatna kompanija posebno fokusirana na proizvodnju voznog parka za aerodrome, koji se novim regulativama za zaštitu životne sredine obavezuju da svoja vozila (84, od ketering vozila do autobusa) prebacuju na električni pogon.\nMinistarstvo finansija: Razmišlja se i o podršci za nezaposlene 31\nMihajlović: Srbija želi gas iz više izvora, ne samo ruski 13\nNBS: Oprezno sa bitkoinom, trgovina na sopstvenu odgovornost 22\nAtanasković: Država pomaže privredi, radnici ne smeju da ostanu bez posla 29


Nova IKEA kolekcija kao podrška marginalizovanim ženama - Moj Enterijer – Kupatila, Nameštaj, Kuhinje, Garniture...\nOva kolekcija sa svojom indigo temom predvođena je IKEA Social Entrepreneurs inicijativom, koja je uspustavljena 2013.godine, kako bi omogućila kreiranje dugotrajnih partnerstava sa društvenim preduzećima koja pomažu marginalizovanim ljudima širom sveta.\nZa poslednje izdanje Innehållsrik kolekcije, čije ime u prevodu znači sveobuhvatno – IKEA Social Entrepreneurs sarađivali su sa dve kompanije iz Indije, nazvane Rangsutra i Industree. Obe ove kompanije rade sa zanatlijama iz Indije, kako bi očuvali i negovali lokalne tradicije ručnog rada. Rangsutra kompanija zapošljava preko 3.000 vrsnih zanatlija, pri čemu njih 500 učestvuje u proizvodnji IKEA kolekcija. Industree sa druge strane, izdržava oko 600 zanatlija, od kojih 510 učestvuje u IKEA saradnjama i čak 80 % su žene.\nProizvodnja Innehållsrik kolekcije daje priliku za rad ženama, pomažući im da poboljšaju standard svojih svakodnevnih života i udalje se od novčane zavisnosti prema nezavisnom životu. Kolekciju je dizajnirala Stina Engler zajedno sa Sarom Fager, uz učešće dve indijske kompanije.\nPored korpi od kore banane koje smo pomenuli, deo kolekcije su ručno tkana i ručno vezena ćebad, peškiri i jastučnice.\n“Unapred smo znali da će Innehållsrik kolekcija imati temu inspirisanu plažom sa plavom bojom u fokusu i naravno prirodnim materijalima, ali sve dok nismo doputovali u Nju Delhi, nismo znali kako će ona izgledati kada oživi”, rekla je Englerova. “Videli smo neverovatne plave tekstile sa dezenima, koji su nas odmah oduševili. Potom smo imali sastanak sa zanatlijama tokom kog smo razmenjivali ideje, odlučili se za vez i tip tkanja”.\nOd 2013.godine, broj IKEA partnera u ovom programu, porastao je sa četiri na sedamnaest. Danas, IKEA kompanija kaže, taj program doprinosi boljem životu više od 10.500 ljudi. “Kako bi smo podržali razvijanje naših partnera i njihov rast, blisko sarađujemo sa njima, delimo znanje o dizajnu, proizvodnji, menadžmentu, izvozu i mnogo čemu drugom”, rekli su iz IKEA kompanije.\nInnehållsrik kolekcija sastoji se od 18 proizvoda, koji će biti dostupni za kupovinu u odabranim IKEA prodavnicama. Ručno rađeni predmeti dobili su cenu koja je u skladu sa ostatkom IKEA pristupačnih masovno proizvedenih predmeta. Innehållsrik prekrivač košta 28.5 €, peškir za kupanje 14.25 €, dok set postavljenih kutija sa poklopcom možete dobiti po ceni od 8 € za svaku.\nIKEA je jedna od vodećih globalnih kompanija koje često učestvuju u humanitarnim projektima i kao korporacija pomažu razvoj zemalja trećeg sveta, u kojima stanovnici nemaju prilike da se susretnu sa mogućnostima i dobrobitima razvijenijeg dela planete. Do sada, oni su učestvovali i sami pokrenuli veliki broj inicijativa, čiji je cilj poboljšanje kvaliteta života svih ljudi na planeti, podjednako. Njihove kolekcije često sa sobom nose dublje značenje od jednostavno predivnog i pristupačnog dizajna.\nPROČITAJTE SLEDEĆI TEKST: Nova aplikacija za sklapanje IKEA nameštaja